Novi Pazar: Do sada odobreno 77 zahteva za kretanje tokom policijskog časa\nUtorak , 2020-04-14 | 14:02:46\nGradskoj upravi u Novom Pazaru u poslednjih 10 dana podneto je 188 elektronskih zahteva za izdavanje dozvola za kretanje tokom policijskog časa, od kojih je pozitivan odgovor dobilo 77 osoba, rečeno je radiju Sto plus.\nU skladu sa procedurom Ministarstva za rad, građani koji pružaju pomoć u kući, personalnu asistenciju i druge oblike pomoći na osnovu akta Centra za socijalni rad zahteve za kretanje u vreme policijskog časa podnose lokalnoj samoupravi.\nNačelnik Gradske uprave za izvorne i poverene poslove Džemil Divanefendić rekao je našem radiju da su dozvole u najvećem broju izdate negovateljima, roditeljima dece sa autizmom, kao i onima koji su u postupku izvršenja sudskih presuda viđanja deteta.\nOn je istakao da je 49 zahteva odbijeno, dok je 45 još uvek u proceduri kod Ministarstva za rad.\n“Razlozi za odbijanje su različiti, a u najvećem broju to su bili zahtevi koji su se podnosili po drugom osnovu, kao što su privrednici ili poljoprivrednici, koji su tražili dozvolu za obavljanje svojih delatnosti. Jedan deo zahteva koji je odbijen podnele su osobe starije od 65 ili mlađe od 18 godina, a svi oni su dobili odgovarajuća obaveštenja“, rekao je Divanefendić.\nOn je pojasnio da među zahtevima ima i oko 20 koji su podneti po ranijoj proceduri, a koji nisu okončani, jer podnosioci još uvek nisu dostavili odgovarajuće isprave i dokaze na uvid.\nElektronski zahtev za dozvole za kretanje građana koji brinu o korisnicima socijalne zaštite putem Portala eUprava dostupna je na linku: https://euprava.gov.rs/usluge/5616 i zahtev će se proslediti opštini gde se nalazi prebivalište podnosioca.\nOpština dalje zahtev, po definisanoj proceduri, proverava i šalje na obradu Ministarstvu za rad, zapošljavanje, boračka i socijalna pitanja i Ministarstvu unutrašnjih poslova.


Osnovne i master studije evropskog kampusa Univerziteta York dostupne u regionu | Nova Ekonomija\nUniverzitet York, Foto: Alex Holland\nStudenti u regionu imaće direktan pristup vrhunskom britanskom obrazovanju, čak i sada, kada je Velika Britanija napustila EU. Jedan od vodećih univerziteta u Velikoj Britaniji i svetu, Univerzitet York i CITY College u Solunu, osnovali su „Evropski kampus Univerziteta York“.\nOvaj strateški savez dveju institucija strateški je odgovor Univerziteta York na Bregzit i ukazuje na njihovu ambiciju da nastave da grade inovativne veze i mreže u Evropi i snažno doprinose razvoju ljudi i društva u našem regionu.\nProfesor Charlie Jeffery, Prodekan Univerziteta York\nBudućnost obrazovanja – internacionalizacija i globalni pristup\nZašto Univerzitet York razvija svoj Evropski kampus?\nUniverzitet York je inkluzivna međunarodna sredina, aova inicijativa je u skladu sa idealom internacionalizacije Univerziteta. Novi savez sa CITY College-om primer je našeg prihvatanja globalnog pristupa istraživanju i obrazovanju. Ovaj savez odražava uzbudljiv novi razvoj ambicija Univerziteta za jačanje međunarodne saradnje i nadovezuje se na strateški odgovor York-a na povlačenje Velike Britanije iz EU i odražava ambiciju stvaranja novih obrazovnih mogućnosti i stvaranja jakih mreža u Evropi.\nZašto je Univerzitet odabrao CITY College za uspostavljanje strateškog saveza?\nCITY College je dobro prepoznat po svojoj akademskoj izvrsnosti, po načinu na koji se odvijaju nastava i istraživanja kao podrška razvoju društava i ekonomije. Odnos dve institucije spaja zajednička svrsishodnost saradnje za opšte dobro. Savez će angažovati i inspirisati studente u Jugoistočnoj i Istočnoj Evropi i omogućiti nastavnom kadru da stvori, primeni i podeli znanje, kao i posvećenost u pronalaženju odgovora na najveće ekonomske i društvene izazove našeg globalnog društva.\nCITY College Evropski kampus Univerziteta York počeo je sa upisom na osnovne i master studije u januaru ove godine, dok programi počinju od oktobra.\nKakve će koristi to doneti univerzitetu?\nDve institucije grade odnos u cilju zajedničkog razvoja novih programa širom regiona Evrope, uspostavljanja zajedničkih mogućnosti za istraživanje i mentorstvo, proširenja programa razmene osoblja i studenata u inostranstvu i deljenja pristupa resursima poput biblioteka. Omogućiće fizičko prisustvo Univerzitetu York u Evropi i regionalni centar Univerziteta za povezivanje sa akademskim, vladinim i privrednim mrežama u Jugoistočnoj Evropi i šire.\nKakvu će korist Kampus doneti regionu?\nNadovezujući se na naše zajedničke vrednosti, odnos će u osnovi imati javno dobro - doprinoseći razvoju ljudi, društava i ekonomije, šireći mogućnosti i pristup za sve. Savez dveju institucija nudiće diplomske, postdiplomske, MBA i doktorske studije, koje vode do diplome vodećeg britanskog univerziteta sa globalnom reputacijom.\nLetnji akademski seminar o budućnosti protetike\nU Srbiji veliko interesovanje za školovanje u SAD\nNa prostoru Termoelektrane "Kolubara B" bi mogla da se gradi solarna elektran...


Cvijanović: Srpska mora insistirati na vraćanju nadležnosti koje su joj oduzete - Sve o Srpskoj\nCvijanović: Srpska mora insistirati na vraćanju nadležnosti koje su joj oduzete\nU SVEČANOJ BESJEDI POVODOM DANA RS: „VJERUJEM U REPUBLIKU KOJA ĆE BITI SVE JAČA“\n„Naša obaveza je da branimo Republiku i njene nadležnosti“, rekla je Željka Cvijanović, napominjući da mnogima smeta što Srpska proslavlja svoj Dan Republike, svoju slobodu i svoju autonomiju\nNaglasila je da je Srpska nastala u miru, a da je odbranjena u ratu te da je svoj suverenitet unijela u BiH i da se Srpska zalaže za dosljedno poštovanje i sprovođenje Dejtonskog mirovnog sporazuma\nŽELJKA Cvijanović, predsjednik Republike Srpske rekla je da je danas pokazano zajedništvo i jedinstvo naroda, te da je zadovoljna što sve institucije obavljaju svoj posao.\n„Danas smo pod sloganom „Ponosna i vječna” pokazali da smo otvoreno društvo i da želimo da gradimo budućnost“, rekla je Cvijanovićeva, dodajući da je pred Srpskom još mnogo izazova političkih i ekonomskih.\nDodala je da je Srpska obaveza za sve da ne odustanemo od svojih uvjerenja te da je ona izraz težnje za slobodom na ovim prostorima.\n„Naša obaveza je da branimo Republiku i njene nadležnosti“, rekla je Cvijanovićeva, napominjući da mnogima smeta što Srpska proslavlja svoj Dan Republike, svoju slobodu, svoju autonomiju.\nTakođe, naglasila je, da je Srpska nastala u miru, a odbranjena u ratu te da je svoj suverenitet unijela u BiH i da se Srpska zalaže za dosljedno poštovanje i sprovođenje Dejtonskog mirovnog sporazuma.\n„Srpska ne smije više nikada dozvoliti da bude ucjenjivana i osporavana“, rekla je Cvijanovićeva dodajući da treba insistirati na vraćanju nadležnosti koje su joj oduzete.\nU svečanoj besjedi povodom Dana Republike Srpske, Cvijanovićeva je rekla da Srpska i njene institucije grade društvo budućnosti te da je pred Srpskom puno posla ali da se i ne smiju zatvarati oči pred problemima kao što je demografija, a sa čime se susreću i mnoge razvijenije cjeline.\n„Vjerujem u Republiku koja će biti sve jača“ rekla je Cvijanovićeva


Drugo polugodište u Vojvodini počinje štrajkom\n– Na osnovu Odluke Izvršnog odbora NSPRV, a kako su do današnjeg dana naše kolege u Senti i dalje diskriminisane i samo njima nije isplaćen dug za „putni trošak“, u svim ustanovama na teritoriji Vojvodine u kojima NSPRV ima članstvo, u ponedeljak 17. januara biće proveden štrajk upozorenja. Podsećamo da je nakon reakcije NSPRV u opštini Senta i ukazivanja na nezakonito ponašanje tamošnjih vlasti jer zaposlenima nisu isplaćivale troškove dolaska i odlaska sa rada (putni troškovi), lokalna vlast je donela odluku da pomenute troškove isplaćuje svima (ne samo u obrazovanju) kojima to pravo pripada, svima osim članovima NSPRV koji su posle maratonskih pregovora rešili da pravdu potraže na sudu, naveo je Dušan Kokot predsednika Izvršnog odbora NSPRV.\nNavodi da iako je dosadašnjim isplatama jasno priznala odgovornost za trenutno stanje, lokalna vlast od prosvetnih radnika zahteva da sami plate sudske troškove, pa će tada Opština ispuniti svoju obavezu.\n– Kažu da su im skupi sudski troškovi i da im neće ostati novca za druge potrebe, ali ne kažu koliko novca su budžetu „uštedeli“ jer godinama nisu plaćali ono što po zakonu moraju, ali i gde je taj novac godinama završavao. Lokalne vlasti u Senti znaju da će ih oduglovačenje samo dodatno koštati, odnosno da će pokušaj „disciplinovanja“ naših članova koštati budžet dodatne milione dinara. U demokratskim zemljama vlasti koje nepotrebno rasipaju javni novac ne bi dugo trajale. Sigurni smo da će im građani Sente sve ovo zapamtiti, rekao je Kokot.\n– Lokalna vlast u Senti, ali i u celoj Srbiji treba da zna da NSPRV nikada neće pregovarati o poštovanju zakona i nikada od poštovanja zakona neće odustati, istakao je Dušan Kokot.\nTagovi dušan kokotNezavisni sindikat prosvetnih radnika Vojvodineputni troškovištrajk upozorenjastrajkprosvetaraVesti Zrenjanin


30.01.2019. 17:45 > 19:45\nPremijer privremenih kosovskih institucija Ramuš Haradinaj ne prihvata ukidanje dodatnih taksi od 100 odsto koje je Priština uvela na uvoz robe iz Srbije i BiH, što je potvrdio i na sastanku sa liderima vladajuće PAN koalicije.\nKako prenosi prištinski Lajmi.net, na sastanku se nije govorilo posebno o taksama, ali su lideri koalicije obećali da će intenzivirati korake i uskladiti odluke sa strateškim partnerima SAD i EU.\nSajt prenosi, pozivajući se na saopštenje vlade, da je "vladajuća koalicija stabilna".\nU saopštenju se navodi da se razgovaralo i o platformi za dijalog sa Beogradom, koja bi, kako se navodi, trebalo uskoro da bude usvojena u kosovskoj Skupštini.\n"Platforma za dijalog će odražavati jedinstvenu poziciju institucija za postizanje pravno obavezujućeg sveobuhvatnog sporazuma, koji bi trebao rezultirati uzajamnim priznavanjem i članstvom Kosova u UN-u", navodi se u saopštenju kosovske vlade.\nKako su ranije preneli prištinski mediji, sastanak je sazvao Haradinaj, a prisutni su bili predsednik kosovske skupštine Kadri Veselji, predsednik Socialdemokratske inicijative Fatmir Ljimaj i predsednik AZBK Bedžet Pacoli.\nPotpredsednik kosovske vlade Fatmir Ljimaj poručio je večeras, nakon sastanka sa ostalim liderima vladajuće koalicije PAN, da će nastaviti da se zalaže za ujedinjenje stavova u interesu Kosova, u saradnji sa SAD i EU, "kako bi okončali otvorena pitanja" sa Beogradom.\n"Danas treba da smo ujedinjeni oko velikih pitanja kao što je dijalog. Ja ću nastaviti da ulažem sav moj trud u ujedinjenju stavova u interesu zemlje, u bliskoj saradnji sa našim partnerima SAD i EU, kako bi okončali otvorena pitanja sa Srbijom i postigli obostrano priznanje i učlanjenje Kosova u UN", naveo je Ljimaj na Fejsbuk nalogu Socialdemokratske inicijative, a prenosi RTK na srpskom jeziku.\nLjimaj, koji je i predsednik Socialdemokratske inicijative i kopredsedavajući prištinskog tima za nastavak dijaloga sa Beogradom, ocenio je da je "Kosovo i u težim vremenima znalo da nađe zajednički jezik kompromisa i jedinstva radi većeg interesa zemlje".


Nemačka: Drastičan pad industrijske proizvodnje i izvoza\nTanjug 7. juna 2019. 11:43\nBERLIN – Nemačka industrijska proizvodnja i izvoz drastično su opali u aprilu, što ukazuje na dalju izloženost najveće evropske ekonomije trgovinskim trvenjima i neizvesnostima vezanim za Bregzit.\nIndustrijska proizvodnja smanjena je za 1,9 odsto u aprilu u odnosu na prethodni mesec, što je najveći pad od avgusta 2015. godine. Ekonomisti su prognozirali pad od 0,4 odsto, prenosi agencija Rojters.\nIzvoz je pao za 3,7 procenata, što je takođe najveći pad od avgusta 2015. godine.\nNajnoviji podaci nemačke statističke kancelarije sugerišu da će rast nemačkog BDP usporiti ili čak stati u tekućem kvartalu, dok je nemačka centralna banka (Bundesbanka) smanjila prognozu rasta za čcitavu 2019. godinu na tek 0,6 odsto umesto ranije projektovanih 1,6 odsto.\nNemačka ekonomija je „za dlaku“ izbegla recesiju u poslednja tri meseca 2018. godine, da bi u prvom tromesečju ove godine ostvarila rast od umerenih 0,4 odsto.\n„Nemačka industrija se još uvek bori kako sa domaćim tako i sa spoljnim poteškoćama, uključujući sa slabošću globalne trgovine, usporavanjem rasta potrošnje domaćinstava i regulatornom konfuzijom u automobilskom sektoru“, smatra Endru Keningam iz kompanije „Kapital ekonomiks“.\n„Ne očekujemo održivi napredak u skorije vreme“, dodao je on.


Veliko interesovanje gradova i opština da unaprede poslovno okruženje - MEDIJA CENTAR BOR );\nVeliko interesovanje gradova i opština da unaprede poslovno okruženje\nBor, Beograd, Knjaževac, 7. jul\nNALED: SAOPŠTENJE ZA JAVNOST\nGradovi i opštine u Srbiji nastavljaju da snažnim intenzitetom grade povoljno poslovno okruženje, a nove lokalne samouprave koje su zaslužile pečat kvaliteta u vidu certifikata Nacionalne alijanse za lokalni ekonomski razvoj (NALED) su Leskovac, Stara Pazova, Negotin, Boljevac, Knjaževac i Trstenik.\nNakon sticanja nacionalnog certifikata o povoljnom poslovnom okruženju, Leskovac i Stara Pazova sada su ispunili uslove za dobijanje regionalnog certifikata, dok su prvi put nacionalno priznanje dobili Negotin, Boljevac, Knjaževac i Trstenik.\nCertifikati su na svečanoj ceremoniji u Skupštini grada Beograda, na kojoj je govorila potpredsednica Vlade Srbije i ministarka državne uprave i lokalne samouprave Kori Udovički, dodelili predsednik Upravnog odbora NALED-a Vladan Atanasijević, dekanka FEFA Ana Trbović i pokrajinski sekretar za međuregionalnu saradnju i lokalnu samoupravu Branislav Bugarski.\nProces certifikacije opština sa povoljnim poslovnim okruženjem NALED sprovodi od 2007. i broj lokalnih samouprava koje su do sada stekle nacionalni certifikat povećan je na 31. Program je 2012. u saradnji sa GIZ Otvorenim regionalnim fondom za modernizaciju opštinskih usluga i regionalnim institucijama proširen na Hrvatsku, Makedoniju i BiH. Regionalni certifikat o povoljnom poslovnom okruženju pre Leskovca i Stare Pazove stekli su Ruma i Pirot kao i šest gradova i opština iz susednih zemalja (Bjelovar, Ivanec, Sanski Most, Prijedor, Strumica i Veles).\nTaj broj uskoro će biti uvećan jer su na današnjoj ceremoniji lideri 11 gradova i opština – Lebane, Bela Palanka, Novi Bečej, Novi Sad, Niš, Zrenjanin, Pančevo, Vrnjačka Banja, Ivanjica, Sombor i Sremska Mitrovica – potpisali Deklaraciju o ulasku u program certifikacije po regionalnom BFC standardu.\nRegionalni certifikat o povoljnom poslovnom okruženju predstavlja zajednički standard za kreiranje dobrih uslova za poslovanje u jugoistočnoj Evropi. Reč je o jedinstvenoj inicijativi usmerenoj ka harmonizaciji rada lokalnih administracija na ovim prostorima, jačanju imidža regiona kao investicione destinacije, podizanju konkurentnosti i podsticanju ekonomske saradnje.\nInstitucije Hrvatske, Makedonije, BiH i Srbije formirale su prošle godine Regionalnu mrežu za povoljno poslovno okruženje, prvo zajedničko telo koje će biti zaduženo za unapređivanje uslova za rad postojeće privrede i privlačenje novih investicija u četiri zemlje. Regionalna mreža svoju misiju ostvarivaće uključivanjem lokalnih samouprava u program Certifikacije opština sa povoljnim poslovnim okruženjem u jugoistočnoj Evropi (BFC SEE).\n– Uvereni smo da je razvijanje regionalnog standarda način da znatno povećamo šanse naših država u globalnoj trci za investicijama. Verujemo da je harmonizacija rada lokalnih administracija prema jedinstvenom standardu ono što će podići konkurentnost regiona, pojednostaviti poređenje uslova za poslovanje, stvoriti pozitivnu utakmicu između lokalnih samouprava, a svima nama olakšati dolazak novih ulagača. Zato pozivam što više gradova i opština iz Srbije da krenu u osvajanje regionalnog certifikata – izjavio je predsednik Upravnog odbora NALED-a Vladan Atanasijević.\nNa VI godišnjoj konferenciji najavljeno je da će NALED 15. jula raspisati poziv za izbor najboljih promotera investicija i povoljnog poslovnog okruženja. Konkurs je namenjen ambasadama, stranim privrednim komorama, poslovnim klubovima, agencijama i konsultantskim kućama. Takođe, oni će biti pozvani da se pridruže NALED-u i nominuju verifikatore za povoljno poslovno okruženje u zemljama jugoistočne Evrope.\nOdržana je i panel diskusija „Povoljno poslovno okruženju na delu“ u okviru koje se razgovaralo o nekim od najvažnijih aspekata izgradnje dobrog poslovnog ambijenta u lokalnim samoupravama – uspostavljanju efikasnog sistema izdavanja građevinskih dozvola, sektorskom pristupu u promociji investicija, obezbeđivanju lokacija za investiranje, formiranju privrednog saveta i funkcionalnih kancelarija za lokalni ekonomski razvoj. Govornici na panelu bili su gradonačelnik Niša Zoran Perišić, generalni direktor kompanije Hemofarm Ronald Seeliger, direktor Slobodne zone Pirot Dragan Kostić, direktor kompanije Desing Miodrag Tomić i Dejan Mak, načelnik Odeljenja za lokalni ekonomski razvoj, privredu i društvene delatnosti opštine Vršac.\nO postupku certifikacije\nNa putu do certifikata o povoljnom poslovnom okruženju svaka lokalna samouprava mora da ispuni 12 kriterijuma i više od 80 potkriterijuma sa ciljem da razvije sistem rada i efikasne procedure, poveća transparentnost i pripremi sve dokumente i podatke neophodne investitoru da bi doneo odluku o ulaganju. Među obavezama koje je potrebno ispuniti su usvajanje strateškog plana razvoja, osnivanje odeljenja za lokalni ekonomski razvoj i privrednog saveta, formiranje jednošalterskog sistema za izdavanje građevinskih dozvola, kreiranje svih baza podataka potrebnih investitorima, razvijanje instrumenata za promociju opštine, mogućnost dokazivanja kreditne sposobnosti, određivanje potreba za radnom snagom, razvijanje partnerstva javnog i privatnog sektora, obezbeđivanje adekvatne infrastrukture i pouzdanih komunalnih usluga, postojanje transparentne politike naplate poreza i taksi, upotreba informacionih tehnologija.


Etno udruženje “Zavičaj“ u Južnoafričkoj Republici – Etno udruženje Zavičaj\nEtno udruženje “Zavičaj“ u Južnoafričkoj Republici\n18. aprila 2014. Aktuelno No comments\nEtno udruženje „Zavičaj“ iz Zlakuse, putuje za vreme uskršnjih praznika na turneju u Južnoafričku Republiku, u goste srpskoj dijaspori u Johanesburgu, od 19. do 30. aprila. Domaćini „Zavičaju“ na afričkom kontinentu biće članovi SKUD-a Afrika, kao i srpske porodice u Južnoafričkoj Republici.\nPored druženja, zajedničkih proba, ova dva ansambla prirediće jedinstveno veče druženja i zajedništva, uz bogat celovečernji program folklora za srpsku dijasporu i njihove goste, obeležavajući na taj način najveseliji hrišćanski praznik, Vaskrs. Iste večeri, biće organizovana i tradicionalna srpska trpeza sa užičkim kajmakom, sirom, pršutom i rakijom.\nOvo će biti prilika da po prvi put jedan srpski anasambl iz Srbije gostuje za nacionalni južnoafrički praznik, Dan Slobode, koji pada 27. aprila. Sa druge strane, članovi SKUD-a Afrika imaće prilike da se bolje upoznaju sa svojim korenima, tradicijom na uzvratnoj poseti članovima Zavičaja, na manifestaciji „Zlakusa u pesmi i igri“, početkom meseca jula.


Radulović najavio da će MVP tražiti informacije od Srbije o razlozima zadržavanja Vuksanović Stanković | Standard\nRadulović najavio da će MVP tražiti informacije od Srbije o razlozima zadržavanja Vuksanović Stanković\nMinistar vanjskih poslova Đorđe Radulović kazao je da će od srpskih vlasti tražiti informacije o zadržavanju poslanice Socijaldemokratske partije Draginje Vuksanović Stanković na Aerodromu 'Nikola Tesla'. On je poručio i da je o razlozima zadržavanja upoznat neformalno, ali da to ne bi javno komentarisao.\nRadulović je na konferenciji za medije sa mađarskim kolegom Petrom Sijartom povodom donacije 200.000 vakcina kazao i da je Ambasada Crne Gore u Beogradu kontaktirala nadležne organe Srbije, nakon čega je Vuksanović Stanković puštena na let za Podgoricu.\n“Ne razumijem koji su razlozi koji su doveli do toga da Vuksanović Stanković bude dva puta zadržana na aerodromu u roku od sedam dana. Ambasade Crne Gore, bilo gdje u svijetu, su za Vuksanović Stanković i bilo kog drugog poslanika, ili crnogorskog državljanina, na usluzi, da pomognu ukoliko imaju neki problem”, rekao je Radulović, dodajući da će Ministarstvo vanjskih poslova uvijek biti uz crnogorske državljane.\nVuksanović Stanković danas se obratila javnosti nakon neprijatnosti koje je doživjela na beogradskom aerodromu prilikom odlaska u Srbiju i povratka u Crnu Goru.\nOna je, između ostalog, kazala da su prema njoj postupali kao prema kriminalcu i da nikada neće biti sluga srpske politike.


Momci koji prkose gravitaciji\nPočetak/Društvo/Momci koji prkose gravitaciji\nMaja Vodeničarski21. jula 2016.\nTopli pod nasred niškog keja, dva momka koji prkose gravitaciji i zvuci brejkdensa, tako izgleda trening Nišlija koji će sutra nastupati na manifestaciji „Dođi na Amfi 4“. Oni su spremni, uverili su nas.\nMomci koji čine grupu „Notorious Dark Side“ nekada su igrali pod drugačijim imenom grupe „Dark Side Crow“ ali vremenom su došli do novog imena i sada im se tako sviđa, kažu.\n„Nas aktivnih je otprilike četvoro ali ceo skup ekipe je mnogo više ljudi gde ubrajamo i naše prijatelje koji putuju sa nama i jednako uživaju na našim nastupima kao mi“, kaže Vladimir Bundalo za Niške Vesti.\nVole da treniraju na niškom keju, kažu tu dobijaju najviše inspiracije.\n„Sutrašnji nastup na Amfiju mi ne shvatamo kao takmičenje već kao rekreaciju, jednu jedinu na koju možemo da dođemo i da pokažemo to što jesmo, da prezentujemo ono što najbolje znamo, a to je brejkdens“, siguran je Bunadalo.\nU Beogradu i Novom Sadu življa je ova muzička scena u Nišu tek u tragovima.\n„Kod nas u Nišu brejkdens scena živi ali mnogo slabo, jedino naša ekipa i to nova generacija koja je oko nas, prati šta se dešava u tom svetu. Malo putujemo, koliko možemo, tu smo mi trenutno jedini koji predstavljamo Niš u brejkdensu„, kaže on.\nBrejkdens tek je ljubav, prave obaveze vezane su za fakultet.\n„Svako od nas ima obaveze na studijama, mi bi da se širimo ali je edukacija na prvom mestu, uglavnom se okupljamo da održimo to naše nešto što čuvamo i samim tim stičemo iskustvo u ovome što volimo uz odlično druženje“, završava Bunda, kako ga drugari zovu.\n„Dođi na Amfi“ počinje u petak od 17 sati na Amfiteatru na keju. Učesnici su poznata imena iz sveta hip-hop kulture, a mladi će moći da se upoznaju sa brejkdensom, grafitima, stripom…\nAmfi brejkdens igra Kej muzika


Hasan Memić: Imamo dovoljno vremena da se skockamo\nCetvrtak , 2019-09-05 | 17:30:00\nTrener rukometaša Novog Pazara Hasan Memić rekao je da veruje da će u narednih 10 dana, koliko je ostalo do početka takmičenja u elitnoj Arkus ligi Srbije, njegova ekipa uspeti da dostigne željeni nivo igre.\n"Imamo dovoljno vremena da se skockamo. Sutra sledi važan test protiv selekcije Kuvajta, gde ćemo pokušati da otklonimo neke nedostatke. Pojedinačni kvalitet je tu, ali treba nam tim", rekao je Memić.\nPazarci su u pripremnom periodu pobedili kineski Hefei u Vrnjačkoj Banji sa 30:28 i Radnički 1964 u Kragujevcu rezultatom 31:26, a u poslednjem kontrolnom duelu poraženi su na domaćem terenu od leskovačke Dubočice 54 sa 28:33.\n"Igrali smo protiv tri snažna protivnika, a poraz od Leskovčana je možda stigao u pravo vreme. Nisam zadovoljan pristupom i iz tog poraza moramo da izvučemo neke pouke", naveo je Memić.\nTakmičenje u Arkus ligi počeće 13. septembra, a Novi Pazar će dan kasnije u utakmici prvog kola dočekati Crvenu zvezdu.


Sedamnaest godina od 5. oktobra – Политикон\nПочетна\tПолитика\tSedamnaest godina od 5. oktobra\nVelimir Ilić, dugogodišnji postpetooktobarski ministar i predvodnik “juriša” na zdanje Narodne skupštine, ističe da su tekovine Petog oktobra uvođenje demokratije u Srbiju, oslobađanje medija, demokratizacija izbornog procesa i najzad otvaranje Srbije ka svetu. On se priseća da je bilo predloga da se nekoliko stranaka bivše vlasti zabrani, ali se na kraju to nije desilo, te da kao rezultat, sedamnaest godina kasnije, ponovo imamo JUL na vlasti.\nBivši lider demokratske stranke i predsednik Vlade Srbije od marta 2003. do marta 2004. Zoran Živković naglašava veliki značaj Petog oktobra jer je, po njegovom mišljenju, njime zaustavljeno divljanje političkog ludaka koji je uništavao Srbiju i ceo region. On ocenjuje da su se u prvih par godina nakon petooktobarske revolucije, hrabro i odlučno sprovodili ciljevi njenog nasleđa, ali da su “politički manekeni”, kako ih je nazvao, od 2004. do 2012. uspeli da iskompromituju svaki cilj Petog oktobra.\nŽarko Korać: Peti oktobar nije “događaj propuštenih šansi”\nZa razliku od ostalih sagovornika, Žarko Korać, prvi potpredsednik Vlade Zorana Đinđića, nije saglasan sa ocenom da je Peti oktobar “događaj propuštenih šansi”, jer je kako kaže sama činjenica da se dogodio dokaz da u Srbiji postoji dovoljan broj ljudi koji odbacuju glavnu negativnu liniju srpske politike – stalno postavljanje pitanja granica i oružane sukobe kao dominantan način rešavanja etničkih problema.\nNenad Čanak, koji je u periodu od 2000. do 2004. godine bio predsednik Skupštine AP Vojvodine, kratko je za Danas prokomentarisao da je “Peti oktobar bio dan u Srbiji kada je krv sa ruku kolektivne zablude devedesetih spirana prljavom vodom kolektivne zablude dvehiljaditih”.\nDevedesetih godina smo se suočili sa raspadom Jugoslavije i to je bila istorijska prilika da zaokružimo i naš nacionalni prostor. Nažalost, to nismo uradili, sa malom zadrškom da je Republika Srpska jedna od tekovina tih radova koji su bili, podvlačim, nametnuti srpskom narodu. Od 2000. godine je bilo neke nade i najviše poverenja ulivao mi je Vojislav Koštunica, nisam bio poklonik Demokratske opozicije Srbije. Ako je nešto dobro urađeno, to stavljam na račun Koštunice i to je neka tekovina koju mi kao stranka baštinimo – Ustav, Preambula i vojna neutralnost i to je stvar kontinuiteta”, ocenio je za Sputnjik Miloš Jovanović, aktuelni predsednik Demokratske stranke Srbije, čiji se osnivač Vojislav Koštunica, nakon izbora 2014. na kojima DSS nije prešla cenzus (vratila se u parlament 2016) povukao potpuno iz stranke i iz javnog života.\n– Sećam se svakog trenutka tog dana i sećam se svih ljudi sa kojima sam tog dana, te cele noći i narednog jutra bila ispred skupštine. Sećam se nade koju smo nosili, hrabrih, upornih, doslednih i složnih ljudi koji su se izborili za šansu da žive u normalnoj zemlji. Građani su se izborili za slobodu i zato je taj dan za mene najvažniji dan u našoj modernoj istoriji. Sva naknadna razočaranja to ne mogu da promene, ali ona su lekcija, putokaz svim narednim vladama i obaveza za svakoga od nas, kaže za Danas Maja Videnović, poslanica Demokratske stranke. “Sećam se i onih koji su Peti oktobar i tada gazili i monstruozno zaustavili 12. marta. Protivnici ideje Petog oktobra u taj veliki dan unose dnevnopolitičke agende. NJihove namere da umanje značaj Petog oktobra i da ga kriminalizuju potpuno su pogubne, pogrešne, kukavičke i netačne. Danas su više nego jasne namere onih koji ga relativizuju, revidiraju, jer je on i jasno podsećanje na to ko su bili tada oni koji su danas na vlasti, u šta su verovali i za šta se zalagali. Kada bace kamen na taj datum, svaka evropska priča o kojoj neko govori izgubi značaj i reči izgube svaku težinu”, ukazuje Videnovićeva, podsećajući da je 12. marta 2003. izvršen atentat na premijera Srbije i lidera DS Zorana Đinđića.\nPrema Vikipediji Peti oktobar se definiše kao svrgavanje Slobodana Miloševića sa vlasti. Na taj dan održane su demonstracije u Beogradu nakon kojih je “Slobodan Milošević prihvatio rezultat izbora za predsednika Savezne Republike Jugoslavije 24. septembra koji je objavila Demokratska opozicija Srbije. Ovaj događaj je u srpskoj javnosti poznat i kao Petooktobarska revolucija, Petooktobarska kontrarevolucija, Petooktobarski državni udar, Demokratske promene ili Buldožer revolucija, u zavisnosti od političke perspektive posmatranja ovog događaja”, navodi Vikipedija.\nZanimljivo je da ni ovih 17 godina posle nema nekih novih dokumenata koji bi ponudili neka faktografska naknadna tumačenja događaja, što se delom objašnjava i time da su demonstranti zapalili zgradu saveznog parlamenta i da je u požaru izgorela arhiva, uključujući i izborni materijal. Međutim, ima novih političkih “čitanja”. Tako aktuelna vlast Srpske napredne stranke, koju su osnovali bivši radikali – takođe svrgnuti sa vlasti Petog oktobra budući da je Miloševićeva partija bila u koaliciji sa strankom Vojislava Šešelja i sa supruginom Jugoslovenskom levicom – označava i dalje DOS kao političkog protivnika. Prema izjavama sadašnjih naprednjaka, DOS i dalje postoji u nekom obliku na političkoj sceni, nastoji da se reinkarnira i da ponovo sprovede “pljačkašku privatizaciju” i tajkunizaciju Srbije.\nKada je reč o novim detaljima, šef diplomatije Ivica Dačić, koji je bio portparol Miloševićeve partije, nedavno je jednom provladinom tabloidu ispričao da su lideri DOS nudili Slobodanu Miloševiću 5. oktobra 2000. da napusti Srbiju i ode u Rusiju. To je za sve koji su bili kod zgrade Skupštine 5. oktobra bio vrlo upečatljiv momenat, kada se jedan od lidera DOS obratio demonstrantima preko improvizovanog ozvučenja, saopštivši da su sa beogradskog aerodroma poletela dva ruska “antonova” i da je u jednom od njih sin Slobodana Miloševića – Marko.


Kina objavila bijelu knjigu o očuvanju biodiverziteta - Impuls\nObjavljeno: Subota, 09 Oktobar 2021 10:29\nKina je objavila bijelu knjigu kako bi predstavila akcije koje preduzima za očuvanje biodiverziteta i podijelila svoja dostignuća u tom sektoru, prenosi Kineska medijska grupa (CMG).\nU bijeloj knjizi Kancelarije za informisanje Državnog savjeta Kine pod nazivom „Očuvanje biodiverziteta u Kini“, navodi se da Kina čuva biodiverzitet kreativnim i savremenim mjerama, formirajući novi obrazac očuvanja biodiverziteta.\nIstaknuto je da je cilj Kine istovremeno očuvanje biodiverziteta i visokokvalitetan razvoj, da Kina njeguje princip da su čiste vode i bujne planine neprocjenjivo javno dobro i vidi biodiverzitet kao temelj, cilj i sredstvo održivog razvoja.\nU posljednjoj deceniji, Kina je identifikovala oko 200 novih sorti biljaka godišnje, što je deset odsto novih biljnih sorti u svijetu, navodi CMG.\nTakođe, Kina preuzima vođstvo u predlaganju i sprovođenju strategije crvenih linija za očuvanje životne sredine i prva je u svijetu predložila i sprovela strategiju crvene linije za očuvanje životne sredine.\nKina je odredila prioritetne oblasti u zaštiti biodiverziteta, a te mjere su doprinijele očuvanju ključnih prirodnih ekosistema, bioloških resursa i staništa za ključne vrste.\nPopulacija džinovskih pandi u divljini porasla je sa 1.114 na 1.864 u posljednje četiri decenije, populacija ibisa sa krestom povećala se sa samo sedam na preko 5.000, populacija azijskih slonova u divljini porasla je sa 180 osamdesetih godina prošlog vijeka na oko 300, dok se divlja populacija Hainan gibona povećala sa ne više od deset u dvije grupe, prije 40 godina, na 35 u pet grupa.\nU bijeloj knjizi se navodi i da je Kina u periodu od 2000. do 2017. doprinijela sa oko 25 odsto globalnom rastu vegetacije u periodu izvještavanja, što predstavlja najveći udio među svim zemljama.\nPokrivenost šuma i šumski rezervati u Kini održavaju rast u poslednjih 30 godina, a zemlja je ostvarila najveći rast šumskih resursa na svijetu.\nKada je riječ o kontroli zagađenja, navodi se da su postignuti izvanredni rezultati i da je Kina poboljšala kvalitet vazduha, vode i zemljišta.\nU 2020. godini, kineska prosječna koncentracija čestica zagađenja u okolini, ili PM2,5, opala je za 28,3 odsto u odnosu na 2015. godinu, dok je procenat dana sa dobrim kvalitetom vazduha porastao za 5,8 procenata u odnosu na 2015. godinu.\nKombinovani udio vodenih dionica sa državnom kontrolom sa površinskim vodama dobrog kvaliteta bio je prošle godine 83,4 odsto, što je povećanje za 17,4 procentna poena u odnosu na 2015. godinu, dok je udio dobrog kvaliteta priobalnih voda 77,4 odsto u pogledu površine, što je povećanje za devet procenata u odnosu na pet godina ranije.\nU bijeloj knjizi se navodi i da Kina postiže izuzetne rezultate u ispunjavanju obaveza vezanih za biodiverzitet i da je dala pozitivan doprinos globalnim ciljevima biodiverziteta za 2020. (ciljevi Aiči) i ciljevima održivog razvoja Ujedinjenih nacija do 2030. godine.\nKina je premašila tri cilja Aičija – uspostavljanje kopnenih prirodnih rezervata, obnavljanje i obezbeđivanje važnih usluga ekosistema i povećanje otpornosti ekosistema i skladištenje ugljenika i postigla napredak u 13 ciljeva, uključujući integrisanje biodiverziteta, održivo upravljanje poljoprivredom, šumarstvom i ribarstvom, kao i održivu proizvodnju i potrošnju, navodi se u Bijeloj knjizi, prenosi CMG.


Hearthstone: Kobolds and Catacombs ekspanzija ima datum izlaska - Hearthstone: Heroes of WarCraft\nHearthstone: Kobolds and Catacombs ekspanzija ima datum izlaska\nHearthstone: Heroes of WarCraft / 29 11 2017\nBlizzard je otkrio kada dolazi Kobolds and Catacombs ekspanzija za Hearthstone.\nPar nedelja nakon što smo videli najavu Kobolds and Catacombs na Blizzconu, zvanični blog igre Hearthstone je otkrio da sledeća velika ekspanzija za igru izlazi 7. decembra za američki, odnosno 8. decembra za evropski region.\nSvi igrači koji se uloguju u igru posle tog datuma besplatno će dobiti tri paketa Kobolds and Catacombs karata i jednu nasumično odabrano legendary kartu oružja. Takođe će postati dostupna tri nova Dungeon Run questa koje možete odraditi samo jednom i donose vam po još jedan paket kartica iz nove ekspanzije.\nFokus ove ekspanzije je na podzemnom svetu Azerotha i pacolikim stanovnicima istog - Koboldima. Uvešće nova legendarna oružja za sve klase kao i nove magijske predmete, a deo karata iz novog seta možete pogledati u nastavku.


Vučić: Rekonstrukcija Vlade je pitanje za premijera\nFoto: Tanjug | Vučić: Rekonstrukcija Vlade je pitanje za premijera\nSrna 08.03.2018 20:44\nBUKUREŠT - Predsjednik Srbije Aleksandar Vučić izjavio je da pitanje rekonstrukcije Vlade jeste pitanje za premijera Srbije Anu Brnabić, a da će on i Srpska napredna stranka /SNS/ reći svoj stav ako ona bude tražila mišljenje stranke.\nOdgovarajući na pitanje novinara u Bukureštu da li će neko od ministara u Vladi biti zamijenjen, Vučić, koji je lider SNS-a, rekao je da ga to ne zanima i da se nije time bavio jer se bavi problemima koji se tiču vitalnih i najvažnijih interesa Srbije.\nVučić je rekao da na Kopaonik biznis forumu nije učestvovao jer nije imao vremena da ode i da je on tog dana, kada je bilo najavljeno da će učestvovati na Forumu, bio u Mostaru na trilateralnom sastanku.\nOn je istakao da će u martu, ali i narednih mjeseci, biti mnogo razgovora o Kosovu i Metohiji i da se nada da to neće dovesti do dalje eskalacije i destabilizacije u odnosima.\nVučić je rekao da ne može da komentariše informaciju o tome da Priština i dalje odbija da formira zajednicu srpskih opština i objasnio da će reagovati kada sagleda stanje.\nVučić je na kraju jednodnevne posjete Bukureštu, rekao da Rumunija želi da pomogne u pronalaženju kompromisnog rješenja za Kosovo i Metohiju.\n"Mi nikada nismo ratovali jedni protiv drugih, što je prava retkost. Rumunija nije priznala nezavisnost Kosova. Imamo mnogo zajedničkih tema, žele da nam pomognu u pronalaženju kompromisnog rešenja za Kosovo, koje postaje sve veća muka za celu Evropu pošto mnogi znaju šta su napravili 2008. godine", dodao je Vučić.\nVučić: Za dijalog odgovorni Beograd i Priština, ne Mogerini\nPojavila se fotografija Gruevskog u Budimpešti\nVulin: "Velika Albanija" prijetnja Balkanu i cijeloj Evropi\nHaradinaj: Nećemo preduzimati dodatne mjere protiv Srbije\nŠefa carinske ispostave uhvatili maskiranog u pljački kuće


Pravobranilac: Beograd je vlasnik zgrade sinagoge u Zemunu\nTanjug 16. januara 2021. 14:05\nBEOGRAD – Beogradski pravobranilac Ivan Lalović odbacio je kao netačne pojedine medijske napise da Grad Beograd sprečava vraćanje zgrade sinagoge u Zemunu Jevrejskoj opštini Zemun.\nU saopštenju za javnost, Lalović je ukazao da je neopravdano rešenje Agencije za restituciju, kojim je Jevrejskoj opštini Zemun vraćena zgrada u Rabina Alkalaja 3 i 5 (nekadašnja sinagoga), jer ona nije oduzeta, već je opštini prodata 1962. godine po tržišnoj ceni.\nOn je naveo da je zato gradsko pravobranilaštvo Grada Beograda podnelo Vrhovnom kasacionom sudu zahtev za preispitivanje presude Upravnog suda kojom su odbijene tužbe podnete od strane Republike Srbije, Grada Beograda i GO Zemun protiv rešenja Agencije za restituciju.\n„Razlog za izjavljivanje ovog vanrednog pravnog leka, koji ne sprečava izvršenje rešenja, odnosno vraćanje nepokretnosti, nalazi se u tome što predmetni objekat nije oduzet Jevrejskoj opštini bilo kakvim aktom o podržavljenju, kakvi su donošeni nakon 9. marta 1945. godine, već je Jevrejska opština prodala predmetnu nepokretnost Gradskoj opštini Zemun, po tržišnoj ceni, zaključenjem Ugovora o kupoprodaji 1962. godine“, navodi se u saopštenju, prenosi gradski Sekretarijat za informisanje.\nLalović je naveo da je zgrada nekadašnje sinagoge vraćena u tzv. zamenskoj restituciji, umesto drugih nepokretnosti koje jesu oduzete Jevrejskoj opštini, u postupku nacionalizacije, a ne mogu biti predmet naturalne restitucije.\n„U toj situaciji, Jevrejska opština Zemun ima pravo na novčanu naknadu na ime onih nepokretnosti koje joj jesu oduzete, ali smatramo da nema pravo na vraćanje zgrade koju je prodala, po tržišnoj ceni, tokom 1962. godine“, istakao je gradski pravobranilac.\nUpravni sud je prvobitno uvažio tužbe Republike Srbije, Grada Beograda i GO Zemun, tako što je poništio rešenje Agencije za restituciju kojim je predmetni objekat vraćen Jevrejskoj opštini Zemun.\nProtiv te presude, Agencija za restituciju i Jevrejska opština Zemun podnele su zahtev za preispitivanje sudske odluke Vrhovnom kasacionom sudu, koji je zahtev usvojio, ali nije doneo meritornu odluku, već je predmet vratio Upravnom sudu na ponovno odlučivanje.\n„Gradsko pravobranilaštvo grada Beograda nije, niti će osujetiti bilo koga u ostvarivanju svojih zakonom priznatih prava, pogotovu ne Jevrejsku opštinu. Jevrejska opština nije imala pritužbi na postupanje ovog organa, koji zastupa Grad Beograd u ogromnom broju postupaka što za predmet imaju kako vraćanje imovine verskim zajednicama, tako i otklanjanje posledica oduzimanja imovine žrtvama Holokausta. Smatramo da bi konačnu odluku o svim spornim pravnim pitanjima trebalo da donese sud, a Grad Beograd će se svakako povinovati stavu suda, kakav god da bude“, zaključio je Lalović.


Džaferović i Komšić glasali za, Dodik protiv priznanja Kosova\nMilorad Dodik, srpski član Predsjedništva BiH, predložio je da BiH odmah pristupi “malom Šengenu”, rekao Željko Komšić, hrvatski član Predsjedništva.\nŠefik Džaferović i Željko Komšić, članovi Predsjedništva BiH, glasali su za priznanje nezavisnosti Kosova na današnjoj sjednici Predsjedništva BiH, dok je Milorad Dodik, srpski član Predsjeništva bio protiv.\n“Džaferović i ja smo glasali za, tako da je sada dva prema jedan”, kazao je Komšići dodao da je Kosovo nezavisna država, te da je to realnost od koje ne treba bježati.\nNa drugoj vanrednoj sjednici na kojoj se glasalo o premještanju ambasade BiH iz Tel Aviva u Jerusalem, Dodik je to podržao, dok su Komšić i Džaferović bili protiv.\nUpitan o tome šta misli kakvu će reperkusiju ovo imati s obzirom da će Dodik u Narodnoj skupštini Republike Srpske tražiti zaštitu vitalnog nacionalnog interesa,Komšić je rekao da se neće ništa desiti ništa što se već ranije nije desilo osim Dodikovog “srbovanja”.\n“Naš stav je drugačiji, da se vidi šta to znači za BiH i kako to korenspondira sa drugom inicijativama. Tražićemo od Vijeća ministara da provjeri šta bi to značio i kakvi su uslovi”, rekao je Komšić, nakon sjednice Predsjedništva.


Dvije preporuke Međunarodne monitoring misije neprihvatljive – Zvornik Danas\nNaslovna/VIJESTI/Društvo/Dvije preporuke Međunarodne monitoring misije neprihvatljive\nZavod za statistiku Republike Srpske smatra da od četiri preporuke Međunarodne monitoring misije /IMO/, date kao rješenje za završetak obrade rezultata popisa u BiH, jedna nije sporna, da je u drugoj preporuci prihvatljivo devet od deset prijedloga, dok sa preostale dvije preporuke ovaj zavod nije saglasan.\nPrva preporuka IMO-a koja se tiče automatizacije procesa obrade podataka, kojom bi se izbjegle sve ručne izmjene podataka, prihvaćena je od sve tri statističke institucije u BiH, potvrđeno je danas Srni u Republičkom zavodu za statistiku.\nU Zavodu navode da ta preporuka nikada nije ni bila sporna.\nKada je u pitanju druga preporuka, prihvaćeno je devet od deset prijedloga, osim dijela koji se odnosi na isključivanje djece do 15 godina starosti koja su podatke dala za sebe.\n„S obzirom da je prijedlog da se kategorija – djeca rođena poslije 30. septembra 1998. godine, a koja su podatke dala sama za sebe, uključi u dalji proces obrade podataka, suprotan odredbama Zakona o popisu, Zavod ne može da prihvati taj prijedlog. Odredbama člana 11. Zakona o popisu izričito je propisano da za djecu do 15 godina starosti podatke može dati isključivo jedan od roditelja, usvojitelja ili staratelja“, naveli su u Republičkom zavodu za statistiku.\nU trećoj preporuci, gdje se predlaže primjena probabilističkog metoda za inputaciju nedostajućih odgovora na pitanjima od jedan do sedam, tim načinom bi se, u popisnicama koje imaju nedostajuće ili kontradiktorne odgovore na pitanja od jedan do sedam nasumično prepravljali originalni odgovori, a sve s ciljem prisiljenog dodjeljivanja rezidentnog statusa.\nU zavodu ističu da bi time vještački bio povećan broj rezidentnih stanovnika, čime bi se dobili netačni podaci pod izgovorom da se smanjuju greške u popisu, iako se na taj način, ustvari, broj grešaka povećava.\nZbog toga Zavod za statistiku Srpske smatra da se upotreba navedenog probabilističkog metoda ne može dozvoliti, jer je on u suštini i nezakonit, budući da je i kroz zakon od popisivanih lica, pod prijetnjom sankcijama, zahtijevano da se moraju dati tačni odgovori.\nTakođe, nije poznato da je ijedna država tokom popisa koristila probabilistički metod prilikom određivanja rezidetnog stanovništva.\nPosljednja IMO preporuka tiče se pitanja broj 40 odnosno mjesta rada/školovanja, u kojoj se predlaže da se mjesto rada/školovanja popisane osobe ne koristi prilikom određivanja rezidentnog statusa, nije konzistentna sa preporukom iz 13. IMO izvještaja, u kojem se upravo savjetuje korištenje ovog pitanja za utvrđivanje rezidentnog statusa.\nKada je riječ o usklađenom Jedinstvenom programu obrade podataka Agencije za statistiku BiH, Zavod je još ranije uputio detaljne prijedloge, podsjećajući da je on sve samo ne usklađen i jedinstven, iako pokušava da se prikaže takvim.\n„Najprije, ne postoji niti usklađenost, niti jedinstvo, niti usaglašenost u samoj Agenciji po ovom pitanju, a kamoli kada je u pitanju Centralni popisni biro, kao tijelo koje po zakonu razmatra program, donosi odluke, i koje prema Poslovniku odlučuje konsenzusom“, dodali su u Republičkom zavodu za statistiku.\nPopisni biro Agencije za statistiku BiH ranije je izašao sa stanovištem prema kojem smatra da predloženi Jedinstveni program i preporuke IMO predstavljaju jedino moguće rješenje za završetak obrade rezultata popisa u BiH.\nS tim u vezi, Agencija za statistiku BiH je predložila Savjetu ministara BiH da podrži nastavak aktivnosti na obradi rezultata popisa u skladu sa Jedinstvenim programom i IMO preporukama.\nEntitetski statistički zavodi nisu prihvatili Jedinstven program ni nakon preporuka IMO-a i dostavili su svoje komentare i neslaganja IMO-u.\nTeroristički napad u Vašingtonu, zatvorene ulice glavnog grada SAD! (video)\nNova verzija - suština ista!?


Skymusic Production stručni timovi imaju dugogodišnje iskustvo u organiziciji velikih događaja, koji zbog svoje kompleksnosti podrazumevaju spajanje i koordinaciju više segmenata u pripremi, organizaciji i realizaciji, kaoi povezivanje timova u okviru produkcije i realizacije.\nKorišćenje najnovijih tehnologija uz strogo poštovanje bezbednosnih standarda, čine da estetika i funkcionalnost događaja koje realizujemo kao i bezbednost učesnika, budu na najvišem nivou. Naš arsenal vrhunske opreme ispunjava sve zahteve velikih javnih događaja kada je reč o energetici, distribuciji signala, led ekranima velikih dimenzija, audio sistemima velikog formata.\nU portfoliju kompanije ističu se najveća svetska i evropska sportska takmičenja, proslava nove godine na trgovima gradova širom regiona, posete najviših svetskih zvaničnika, aeromitinzi.\nJavni događajiSaznajte Više_\nSportski događajiSaznajte Više_\nVeliki događajiSaznajte Više_\nImpozantan broj javnih događaja i skupova širom regiona ističe se u bogatom Skymusic Production portfoliju, poput dočeka Nove godine na trgovima, brojnih gradskih festivala i manifestacija, kao i dočeka sportista sa velikih svetskih takmičenja. Osim tehničke i kreativne postavke, naši timovi specijalizovani su i za komunikaciju sa nadležnim gradskim i javnim službama koje izdaju neophodne dozvole, na svim lokacijama širom regiona. Poštovanje najviših sigurnosnih standarda uz širok spektar savremene opreme, energetike, distribucije signala, LED ekrana i zvučnih sistema velikog opsega, omogućava nesmetano i bezbedno funkcionisanje javnih događaja u našoj produkciji.


Bugarski predsednik Rumen Radev i premijer Severne Makedonije Zoran Zaev, prilikom susreta u Sofiji u junu 2021.\nOva izjava usledila je nakon nedavne posete evrokomesara za proširenje Olivera Varheljia Sofiji. Posle susreta sa njim, bugarski predsednik Rumen Radev izjavio je da očekuju jasne pravno-obavezujuće odluke koje će dovesti do održivih i nepovratnih rezultata.\nNarednog dana, u sredu, Zaev je izjavio da će se termin “bugarski” brisati u navedenom kontekstu.\nMakedonski vicepremijer za evropska pitanja Nikola Dimitrov, odgovarajući na novinarske upite u vezi odnosa Skoplja i Sofije, rekao je da je odgovornost politike da stvori atmosferu, a da je odgovornost eksperata i akademske zajednice da adresiraju istorijska pitanja. On je istakao da je “atmosfera ucene veliki problem za napredak i razgovora o istoriji i razgovora o drugim temama”.\n“I makedonski narod i bugarski narod i mnogi drugi balkanski narodi imaju jednu izreku koja kaže ‘nema ljubavi na silu’. Ne može se govoriti o pravoj bliskosti i pravom napretku ako opstane ova atmosfera ucene. Mora biti međusobnog poštovanja, većeg razumevanja za osetljivost drugog. Ne može se stvoriti bliskost i prijateljstvo bez takvog elementarnog poštovanja i nikako se ne može stvoriti bliskost i prijateljstvo kada se ucenjuje”, naglasio je Dimitrov.\nOsim toga što je povezano sa brisanjem prideva “bugarski”, on je rekao i da se ovim ne meša u posao zajedničke makedonsko-bugarske komisije o istorijskim i obrazovnim pitanjima, te da je i ovde u Severnoj Makedoniji bilo saradnika fašističkog okupatora i da u evropskim udžbenicima nema nacionalnih kvalifikacija o fašizmu.\nIstoričar Petar Todorov iz Instituta za nacionalnu istoriju kaže da u evropskim udbenicima ima i drugačijih primera.\n“Nisu mi poznati svi udžbenici u Evropi, ali u nekim udžbenicima istorije piše se kakva je bila određena država u određenom periodu. Tako, na primer, u francusko-nemačkom zajedničkom udžbeniku istorije, o Nemačkoj piše ‘nacistička Nemačka’, tako da postoje i takve kvalifikacije”, kaže Todorov.\nOn u ovom trenutku formalno nije član Zajedničke komisije zbog isteklih ugovora o radu. U toj komisiji radi od njenog formiranja 2018. godine. Todorov naglašava da su udžbenici jedino mesto gde država ima uticaja oko toga kako će njene mlade generacije učiti o istoriji, ali da je na kraju pisanje posao eksperata iz te oblasti.\nU komisiji, koja je do sada imala 14 sastanaka, analizirali su i makedonske i bugarske udžbenike, a Todorov kaže da od onih koje su pogledali, za peti i šesti razred, odnosno do 18. veka, ima mnogo problematičnih koncepata.\nKao primer on pominje da se teritorija Makedonije, delovi južne Srbije i čitava severna Grčka, u bugarskim udžbenicima smatraju za istorijske bugarske zemlje i da na njima istorijski živi bugarski narod.\nIstoričari Makedonije i Bugarske bez dogovora o Delčevu, napredak o srednjem veku\nU odnosu na ulogu Makedonije i Bugarske za vreme Drugog svetskog rata, Todorov ističe da to što su se Makedonci priključivali fašistima bile su individualne odluke, a da je u Bugarskoj to bila državna politika.\n“Mora se pomenuti da Makedonija formalno-pravno tada nije bila država. Tačno je da je bilo ljudi koji su bili saradnici, ali njima je za to suđeno na kraju rata. Mi kao društvo trebamo otvoreno govoriti o tim aspektima, ali nikako ih ne treba izjednačavati, jer to nije fer prema žrtvama fašizma i žrtvama u Drugom svetskom ratu”, kaže Todorov.\nI predsednik Severne Makedonije Stevo Pendarovski u govoru na Generalnoj Skupštini Ujedinjenih nacija rekao je da je zemlja spremna na konstruktivni dijalog sa Bugarskom, da bi se obezbedila kompletna implementacija Dogovora o dobrosusedstvu i saradnji sa tom zemljom.


Učinak zagrijavanja Zemlje zbog stakleničkih plinova u atmosferi povećao se za 34% od 1990. godine do danas\n10.09.2014. - 12:38\nglobalno zagrijavanje, staklenički plinovi, emisije, WMO\nSvjetska meteorološka organizacija (WMO) objavila je kako se učinak zagrijavanja Zemlje zbog stakleničkih plinova u atmosferi povećao za 34% od 1990. godine do danas. Bez ikakve sumnje je da klimatske promjene i vrijeme postaju sve ekstremniji zbog ljudskih aktivnosti kao što je spaljivanje fosilnih goriva, naglasio je čelnik WMO-a. U WMO-ovom biltenu o emisijama stakleničkih plinova navodi se kako je istraživanje pokazalo da je 2013. godine razina stakleničkih plinova dosegnula novi rekord, dijelom i zbog porasta u količini ugljičnog dioksida u atmosferi. Razine CO2 su za 142% veće nego u 1750. godini, koju WMO uzima za početak industrijske ere. Emisije metana su za 253% veće, dok su emisije dušikovog oksida za 121% veće nego u toj godini. Također, 2013. godine je zabilježena i najviša razina emisija CO2 od 1984, javlja novinska agencija UPI.


KORONA VIRUS U ŠKOLAMA: Prošle nedelje u Srbiji 78 novozaraženih đaka\n12.02.2021. 16:40h 12.02.2021. 16:41h\nProšle nedelje u osnovnim i srednjim školama u Srbiji registrovano je ukupno 78 novih slučajeva đaka pozitivnih na virus korona, izjavio je danas epidemiolog dr Predrag Kon i dodao da se ne beleži povećanje iz jedne u drugu nedelju obolevanja u školama.\nKako je naveo na konferenciji za medije, praćenjem situacije u vezi virusa korona u uzrastu između 10 do 20 godina stiče se utisak da postoji blago povećanje, međutim osim u Vranju gde je jasno prikazano povećanje obolevanja kod dece školskog uzrasta, za druge gradove i mesta takvih informacija nema.\nTakođe, takvi podaci ne postoje ni za Beograd, kazao je dr Kon i dodao da u glavnom gradu u toku prošle nedelje postoje tri povezana slučaja kod dece školskog uzrasta, a ove nedelje dva.\n- Tu se još uvek ništa značajno ne dešava - kazao je dr Kon napominjući da iako kod nas nema primetnog povećanja, postoje iskustva iz drugih zemalja u kojima je povećanje uočeno.\nU tom smislu, dr Kon kaže da je u jednoj beogradskoj opštini od onih koji su testirani sa sumnjom na kovid 50 odsto njih bilo pozitivno, što je slična situacija kao što je u Vranju.\nTEŠKA EPIDEMIOLOŠKA SITUACIJA: Građani se opustili, bolnice se pune, struka poziva na OPREZ\n- To pokazuje i da se u Beogradu koncentriše i da može biti porast u narednom periodu, a to je bitno jer moramo da razmišljamo o pooštravanju mera i šta je to prema čemu ćemo da se usmeravamo - naveo je dr Kon.\nIpak, kako kaže, još uvek je rano govoriti o zatvaranju škola i situaciji u obrazovnim ustanovama.\n- Ali, upozorenje iz Vranja smo krajnje ozbiljno shvatili i pratićemo dalje tu situaciju i nadam se da ćemo brzo i energično reagovati na vreme. Sada bi još uvek bilo prerano - kazao je.\nUpozorio je da se u poslednjem talasu u Srbiji broj novozaraženih održava na visokom nivou, kao i procenat pozitivnih koji je stalno između 14 i 17 odsto.\n- Neke kriterijume smo jasno dali, u prethodnom periodu se pominjalo popuštanje mera, međutim medicinski deo Kriznog štaba sada isključivo razmišlja o tome kada će doći do pooštravanja mera - naveo je dr Kon.\nSTRUKA UPOZORAVA Dr Kon: Totalno zaključavanje ne dolazi u obzir, posledice ćemo videti posle praznika\nMOSKVA DALA ZELENO SVETLO: Uskoro počinje proizvodnja ruske vakcine protiv kovida na Torlaku\nSRBIJA IZ TREĆEG PIKA IZLAZI U APRILU? Biće i četvrtog talasa, ali nije sve TAKO CRNO! Profesor Kočović za Kurir sve objasnio


Dobro dosli - Page 8 - Beneamata.com\nZanimljivo je da aktivno, odnosno broj članova koji su danas napisali bar jedan post nije prešao 10. Kada bi se neki od stidljivaca aktivirali, možda bi i drugi više pisali, djelili više novosti, mišljenja.\nKaže Bisc možda je to zbog tebe, možda i jeste, ali stvarno ne vidim razlog, ako im baš smetaju moji postovi mogu me staviti na ignore listu i ne čitati ih.\nJa godišnje izdvajam određeni novac da bi ovaj forum ostao u životu, a kao što vidite nemam nikakve direktne zarade od toga (vjerujte mi, mogao bih ubaciti one pop-up reklame, pa kada god kliknete negdje ono vam izbaci neku reklamu, ali mi ne pada na pamet), dakle, sve zbog ljubavi prema Interu i želji da imamo jedno mjesto gdje Interisti sa prostora Balkana mogu da djele svoja mišljenja itd.\nStoga, žao mi je vidjeti toliki broj članova koji se iz određenog razloga kriju, i dok nisam uveo sankciju da ne mogu čitati postove ako se ne uloguju, vjerovatno ne bi bilo 10 dnevno.\nOvim postom bih htio podstaći neke da krenu sa djeljenjem svog mišljenja ako žele naravno, ne mogu nikog prisiliti.\nToliko od strašnog admina dere .


Beta 23. januara 2016. 14:40\nLideri Evropske unije razmatraju „drastičan plan za obustavljanje navale imigranata preko Balkana“ i potpunu blokadu makedonske granice s Grčkom, tako da i grčke vlasti budu prisiljene da hitno porade na zaštiti spoljnih granica Unije, tvrdi danas britanski list Fajnenšel tajms.\nO tom slovenačkom predlogu i zamislima da se na dve godine stavi van snage šengenski prostor bez granica u slučaju „trajne ozbiljne nefunkcionalnosti“, su u sredu već razmenili mišljenja ambasadori misija zemalja članica EU u Briselu, koji su pripremili dnevni red zasedanja ministara unutrašnjih poslova EU, u ponedeljak u Amsterdamu, s ključnom temom priliva migranata preko „zapadnobalkanskog puta“.\nOve tvrdnje se nadovezuju na vesti iz Ljubljane da je mađarski premijer Viktor Orban, koji je u poseti Sloveniji, podržao predlog slovenačkog premijera Mire Cerara, upućen vodjama EU i liderima država Zapadnog Balkana, da se „direktnom pomoći vladi u Skoplju izdejstvuje bitno ojačanje nadzora na granici s Grčkom kako bi se zaustavio priliv neregularnih imigranata“.\nCilj ove mere bi bio, predočio je Cerar, da se „u roku od par dana osetno ublaži pritisak imigranata na Zapadni Balkan“, kako su preneli slovenački i neki drugi mediji u EU.\nSlovenački premijer je takodje naglasio da ovakve temeljite mere za obustavljanje navale imigranata koju više nisu u stanju da savladaju zemlje na zapadnobalkanskom putu, kao ni Austrija i Nemačka, moraju biti propraćene odlučnim koracima da se Turska privoli da, saglasno dogovoru s EU, zatvori svoje granice za i dalje nesmetani protok imigranata ka Evropi.\nKancelarka Merkel je naglasila da će u tom slučaju Turska dobiti od EU obećanu pomoć od tri milijarde evra, ali je predočila da to znači da se više nikako ne može dozvoliti da banke krijumčara budu te koje će odlučivati o prebacivanju migranata u Evropu.


LEGO predstavlja novi komplet slavnog supermotocikla - Muški magazin - trendovi, fitness, lifestyle, saveti, devojke...\nLEGO predstavlja novi komplet slavnog supermotocikla\nKompanije LEGO i BMW predstavile su novu saradnju radi razvijanja potpuno novog i interesantnog kompleta kockica...\nM1000 RR model u skali jedan prema pet biće veliki gotovo 46 centimetara i posedovaće pojedine potpuno funkcionalne karakteristike. Inspirisan prvim BMW motociklom koji je nosio M oznaku, supermotocikl sa 205 ks dizajniran je kako bi kupcima isporučio najveće moguće peformanse, kako na trkačkoj stazi, tako i u svakodnevnoj vožnji. LEGO komplet kockica dizajniran je kako bi bio podjednako impresivan.\n„Kada je menadžment BMW Motorrad odeljenja najavio izbacivanje prvog M modela na dva točka, BMW M 1000 RR, svi su odmah znali da će ovaj motocikl biti zaista nešto posebno“, izjavio je Ralf Rodpeter, direktor marketinga i proizvodnog menadžmenta BMW Motorrad brenda. „Na isti način, LEGO Technic tim shvata potrebu za kreiranjem nečega bez presedana kako bi predstavljalo omaž savršenoj M RR seriji. Rezultat projekta predstavlja motocikl i tehnički model koji je zapravo umetničko delo u veoma respektabilnom polju industrije ovog brenda.“\nKomplet se sastoji od rekordnih 1.920 kockica, koje omogućuju sastavljanje neverovatno pedantnih detalja kojima se svi obožavaoci danskog brenda mogu nadati. Količina ovih komada znači da će maketa motocikla posedovati potpuno funkcionalni trostepeni menjač, naopaku viljušku i zadnju viljušku zajedno sa vešanjem, kao i kontrolnu tablu sa tri različite opcije displeja. Ovaj komplet takođe donosi pogonski lanac zlatne boje, postolje sa točkovima i pit dasku kako bi uneo nešto više trkačkog osećaja.\n„Bilo je veoma zabavno podvući se pod kožu toliko značajnog modela BMW Motorrad odeljenja“, dodao je Samjuel Taki, dizajner kompanije LEGO Group. „Postoje razlozi zbog kojih je lepota predivno projektovanih motocikala toliko univerzalno voljena od strane bajkerske zajednice, dok smo mi krajnje sigurni da će LEGO Technic verzija postati uspešna i pobednička baš kao i njegova živa varijanta koju prezentuje.“\nLego Technic BMW M 1000 RR kompleti biće dostupni ekskluzivno u LEGO prodavnicama i putem lego.com stranice od prvog januara sledeće godine. Drugi ovlašćeni prodavci dobiće priliku za plasman ovih setova od prvog marta 2022. godine, po preporučenoj ceni od 299,99 dolara.


„Čestitam Igoru Salaku na izboru i za mene su izbori u DS u ovom slučaju gotovi. Ja ću i dalje biti aktivna u stranci i više hiljada glasova koje sam dobila na ovim izborima ne nameravam da izneverim. I dalje ću biti veoma posvećena DS-u“, rekla je Nataša Vučković agenciji Beta.\n„Promene su DS-u potrebne i one moraju biti pametne. Dalje aktivnosti DS-a zavise od pobednika, i toga kako će se postaviti, to moramo da sačekamo da pokaže novi predsednik“, rekla je Nataša Vučković.


"No hitter" za finale\nLako je Beograd stigao do finalne serije u majstorici plejofa.Očekvala se prava plejof utakmica, ali kao da je ekipa iz Zrenjanina došla bez motiva u Beograd.\nSve je izgledalo da će biti zanimljivo jer je posle izmene na semaforu stajalo 0:0 bez ozbiljnih udaraca.Već nakon druge izmene Beograd je vodio 9:0, posle odličnog napada.Mladi Grubić nije imao veče šanse protiv raspoloženog napada koji je već u trećoj izmeni stigao do 22:0, dok je Seke sve do pete izmene držao „perfect game“.\nNa kraju rezultat je ostao 22:0 u pet izmena Beograd’96 ostvario je pobedu sa 10 hitova , a bacaači Beograda (Seke 4IP i Stajić 1IP)nisu dozvolili Bečkerek ni jedan udarac i samo dve šetnje.Najbolji u Beogradu bio je Slobodan Bogdanović sa tri udarca i 4RBI.\nU finalu Beograd’96 igraće sa Vojvodama koji su u finalu lako pobedili Vojvodinu.Finalna serija igra se na tri pobede.\nMajstorica za finale\nPosle dve utakmice play offa rezultat duela Beograd’96 i Bečekereka je 1.1 u seriji.Beograd je posle lošeg početka u subotu pobedio, dok je u nedelju ekipa iz Zrenjanina bila bolja u devet izmena.\nZanimljiv je bio početak prve utakmice ovogodišnjeg play offa.Zrenjaninci su stekli prednost posle prvog napada od 7:0 posle dve greške odbrane Beograda, dva dobra udarca Zrenjaninaca i čak tri šetnje bacača Beograda.\nBeograd odmah smanjuje na 7:3 udarcima Vučevića (2-4, 2BB, 1RBI) i Aleksandra Zonića (4-5, 3RBI, 1BB)u istoj izmeni.Stao je napad Zrenjaninaca, ali je napad domaćina je bio odličan jer je u drugoj izmeni rezultat na semaforu bio 8:7 za Beograd.Bacač Beograd’96. Seke (5IP, BB, 5K) se posle prve izmene stabilizovao i nije dozvoljavao gostima da ponove prvu izmenu.\nNova promena na semaforu usledila je u trećoj izmeni kada je posle wild pitcha i SAC Fly-a Golubića 0,Beograd povećao svoje vodstvo na 10:7.Bečkerek ponovo preti u četvrtoj izmeni i stiže do poena posle greške Peđe Badovinca, koji na krađu druge izbacuje loptu u autfild.\nNove poene u istoj izmeni za Beograd osvajaju Vučević, A.Zonić i Bogdanović za 13:8, a gosti smanjuju na 13:9 u petoj.Odlučujući momenat u utakmici desio se u šestoj izmeni kada domaći osvajaju 10 poena i stižu do 24:9 što je bio i konačan rezultat utakmice.\nOva utakmica bila je i poslednja za dugogodišnjeg igrača Beograd'96, Radomira Golubića koji se oprostio od bejzbola.\nBeograd je imao čak 16 hitova, a Zrenjaninci 6, ali odbrana gostiju imala je i 11 grešaka, naspram Beogradovih 6.Bacači Beograda Seke i Bošković imali su ukupno 12BB, 9K na utakmici, dok su Vlajkov i Saravolac ukupno imali 11B i 4SO.\nPotpuno druga priča dogodina se u nedelju, kada je Beograd odlično počeo utakmicu i u prvoj izmeni imao vodstvo od 3:0 iako je Stajić (10BB, 12K) ima velikih problema sa kontrolom u prvoj izmeni i dozvolio ćak 3 šetnje domaćinu na ovoj utakmici.\nU trećoj izmini Beograd u svom napadu vodi 4:0, ali tada počinju veliki problemi još uvek šampiona Srbije.\nU svom trećem napadu ekipa iz Zrenjanina na startu ima dva auta, ali onda sa dva udarca i tri šetnje i greške Bečkerek smanjuje na 4:3.Več u sledećem napadu novi problemi za Beograd, posle greške na početku izmene Bečkerek ima trkača na bazi.Sa dva strajk auta Beograd ima ponovo dva auta, ali sa dve vezane greške ponovo dozvoljava domaćinu da stigne do poena i povede sa 5:4 u četvrtoj izmeni.\nU šestoj izmeni Beograđani ponovo vode (6:5), Cvijović i Badovinac nakon dve greške odbrane Zrenjaninaca stižu do dva poena.\nAli već sledeći napad Stajić veže dve vezane šetnje, a posle greške i filder’s choica, Zrenjanin ponovo stiže do vodstva 7:6.Do kraja utakmice Beograd ne uspeva da stigne do poena dok Bečkerek u osmoj izmeni posle udarca Kašikovića povećava svoje vodstvo na 8:6, što je bilo nedostižno za Beograd.\nBeograd je na kraju imao čak 10 grešaka i samo šest udaraca, dok je Bečkerek sa imao pet udaraca.Ono što je presudilo je bio broj šetnji pa su tako bacači Beograda imali 11 šetnji a Nenad Milankov iz Zrenjanina samo pet u devet izmena. Tako će pobednik u ovoj polufinalnoj seriji biti posznat sledećeg vikenda, tačnije u subotu od 11h, dok su Vojvode povele sa 1:0 u serij pobedom od 10:5 protiv Vojvodine.\nPonovo je Beograd’96 odbranio „Trofej Beograda“ koji se već 10-ti put održava pod pokroviteljstvom Sekretarijata za sport i omladinu Grada Beograda.\nOvogodišnji trofej okupio je čak 7 timova uzrasta do 13 godina.\nBeograd je svoj put ka novom trofeju počeo teškom pobedom protiv Vojvoda rezultatom 5:4 i to osvojivši poen u poslednjoj izmeni.\nDruga pobeda došla je protiv Aligatora iz Subotice čime je tim iz prestoline obezbedio mesto u polufinalu.U drugoj grupi veliko iznenađenje priredila je ekipa iz Zrenjaina koja je osvojila prvo mesto u grupi sa Novim Sadom i Suboticom.\nU prvom polufinalu Vojvode su u zanimljivoj utakmici sa puno preokreta stigli do finala poebedom nad ekipom Bečkereka iz Zrenjanina, rezultatom 13:12.\nRelativno lako Beograd je stigao do finala pobedom nad Suboticom od 11:1 i tako imao šansu da stigne do drugog trofeja u dve nedelje.\nFinalna utakmica donela je mnogo uzbuđenja, Vojvode su odličnim udaranjem u prvom napadu stigle do 3:0, ali Beograd vraća istom merom i vodi u prvoj izmeni sa 5:3.\nSledeći napad Beograd povećava svoje vodstvo na 7:3, ali u trećem napadu Vojvode opasno prete i stižu do 7:6, uz nadu da će na vreme izaći iz odbrane.\nPosle mnogo grešaka u odbrani Vojvode ne uspevaju da preokrenu rezultat , a Beograd’96 u posledenjem napadu osvaja sedam poena za nedostižnih 14:6 i novi pehar u vitrinama.\nMVP turnira dobio je Lazar Radonjić iz Beograda.\nPehare je ispred Sekretarijata za sport i omladinu Beograda predao Dragan Ćirić.Inače „Trofej Beograda“ održava se pod pokoviteljstvom Sekretarijata za sport i omladinu Beograda.\nBeograd osvojio Suboticu\nBeograd (U14) je uspeo pobedom nad ekipom Novog Sada od 14:13 da osvoji „Trofej Subotice“. U konkurenciji pet ekipa Beograd’96 je u ligaškom delu turnira završio sa skorom dve pobede i jednim porazom i to baš od Novog Sada.\nPosle početnog poraza pobedama nad Aligatorima i Suboticom, Beograd je stigao do finala.\nPoveo je Beograd sa 5:2, da bi Novi Sad uzvrazio i stigao do vodstva 7:5.Odbrane obe ekipe nisu funkcionisale pa je tako bilo pitanje ko će više autova da napravi.\nPonovo je poveo Beograd sa 11:7 i tada se činilo da je utakmica završena.Ali Novi Sad se ne predaje i stiže u svom poslednjem napadu do 13:11 i daje Beogradu zadatak da u poslednjoj izmeni stigne bar do produžetka.\nRelativno lako napadači iz prestolnice stižu do baza i konačno stižu do 14:13 i revanša za poraz u grupi kao i za poraz na „Baseball Festu“.\nZa najboljeg igrača turnira proglašen je član BK“Beograd’96“ Aleksandar Radonjić.\nSledećeg vikenda Beograd čeka novi test na „Trofeju Beograda“ koji se u subotu 25.08. igra na Adi Ciganliji.\nPobeda pred pauzu\nOčekivalo se da će u derbiju kola, pobednik biti odlučen u devet izmena, ali Vojvode nisu uspele da pruže jači otpor Beogradu, koji rezultatom 14:0 stigao do svoje desete pobede u ovogodišnjoj Ligi Srbije.\nŠampion je počeo u „šarenom“ sastavu pa su tako priliku dobili mlađi igrači a na brdu je počeo Josip Seke (5IP , 3H, 9SO, 0BB) dok su priliku da igraju u polju imali Cvijović (2B) i Ceranić (RF).\nPo četvrti put zaredom u poslednje četiri utakmice Beograd je bio gost, pa je tako u prvom napadu poveo sa 1:0, posle odličnog banta Ceballosa koji je na grešku stigao do treće baze.Ceranić udarcem ka drugoj bazi omogućava Ceballosu da stigne do poena. Napad Vojvoda nije funkcionisao kao u protekle četiri utakmice kada su stizali do pobeda, pa je nova promena rezultata bila delo gostiju u drugoj izmeni.Šetnja Ivkovića i „hit & run“ Predraga Badovinca bili su dobar uvod sa nove poene.Posle SAC banta Cvijovića, Milić udara loptu preko druge baze i Beograd vodi 3:0.\nČetvrti poen osvaja Marko Badovinac posle nekoliko grešaka odbrane Zemunaca, a napad domaćih ima šansu da u toj trećoj izmeni smanji rezultat.Posle brza dva auta Berec i Kojić stižu na bazu ali pick off catchera Beograda Predraga Badovinca na prvoj bazi omogućava gostima da se izvuku iz izmene bez veće štete.\nMlađi Badovinac osvaja poen posle „wild pitcha“ Bereca za 5:0 u petoj, a 8:0 na semaforu je stajalo već u šestoj izmeni posle tri dobra udarca Ivkovića, Cvijovića i Ceranića.\nSekea menja Bošković(1IP, 1BB) koji nastavlja dobru predstavu na brdu i izlazi bez priimljenog poena iz šeste izmene.\nBeograd pokušava da dobrim napadom završi utakmicu u sedmoj izmeni što mu i uspeva posle osvojenih šest poena za konačnih 14:0.U toj izmeni viđen je i odličan „squeeze“ bant Cvijovića na koji je Teodorović uzeo poen.\nNa kraju šansu je dobio i Strahinja Stajić(1IP, 2SO) koji zatvara utakmicu sa 2SO i autom na prvoj bazi.\nVojvode završavaju utakmicu sa tri udarca dok je Beograd imao 10. Kombinovano pitcheri Beograda imali su 11SO, dok je Berec imao 7.\nOvo je bila poslednja utakmica Beograda u ovom delu sezone, a posle letnje pauze ostala je da se odigra još utakmica sa ekipom Spartanca.\nOsigurano prvo mesto\nPosle tri utakmice proteklog vikenda u kojima je ostvario dve pobede, Beograd’96 osigurao je prvu poziciju na tabeli.\nU double headeru u subotu protiv Vojvodine šampion Srbije ostvario je polovičan uspeh (8:2, 3:7) doživevši prvi poraz u ovoj sezoni.\nPrva utakmica počela je sa 6:1 za Beograd u prvoj izmeni posle nekoliko šetnji i udarca Aleksandra Zonića.Nova promena dogodila se u četvrtoj izmeni kada Danilo Cvijović ulazi na kuću na udarac Ivkovića, da bi Ceballos povećao vodstvo na 8:1 posle greške bacača Vojvodine.\nVojvodina je do kraja meča uspela samo da smanji rezultat na 8:2 u petoj izmeni posle greške odbrane Beograda.\nZa Beograd šest izmena odbacao je Jovan Bošković (6IP, 6SO,6BB), dok je utakmicu zatvorio Aleksandar Milić (1IP, 1SO, 1BB).\nDomaćin na ovoj utakmici imao je 5 hitova, dok je Beograd imao 8.\nDrugu utakmicu obeležio je povratak Strahinje Stajića koji je propustio veći deo sezone.U ovoj utakmici Beograd je krenuo sa posdmlađenim sastavom, a po prvi put na mestu catchera igrao je i Jovan Matić, kao i debi Nikole Nikolića u dresu Beograda.\nPonovo je poveo Beograd, koji je bio gost i na ovoj utakmici, u svom prvom napadu (1:0), ali sa dva „bloop“ udarca i dobrim singlom domaći vode sa 3:1 u prvoj izmeni.\nVeć u drugoj izmeni Beograd izjednačuje, dve uzaspone šetnje, „SAC“ bant Cvijovića i udarac Boškovića, omogućavaju da Nikolić i Matić osvoje poene za izjendačenje.\nBeograd je imao nekoliko šansi da stigne do vodstva u četvrtoj izmeni ali sa Todorovićem na trećoj bazi nije uspeo da poentira.\nOd tog momenta bacač obe ekipe dominirali su sve do šeste izmene kada Vojvodina sa čak četiri udarca i greškom Beograda stiže do 7:3.\nU poslednjem napadu gosti nisu uspeli ozbiljnije da priprete Vojvodini i tako doživeli svoj prvi poraz u ovogodišnjoj Prvoj Ligi Srbije.\nStajić (6IP, 8SO,3BB) je odbacao celu utakmicu, a tužno je da je Beograd na kraju imao samo jedan hit naspram 8 ekipe iz Novog Sada.\nPosle dve utakmice u subotu bilo je pitanje kako će igrači našeg šampiona odigrati utakmicu protiv Spartanaca koji se bore za mesto u play offu.\nUtakmica je posle početnog vodstva od 2:0 za Beograd u prvoj izmeni poprimila čudan tok u drugoj, naime napad Beograda osvojio je čak 24 poena i poveo sa 26:0.\nDo kraja utakmice Beograd nije dozvolio ni jedan poen Spartancima, a bacač Josip Seke (5IP, 1H,3SO, 2BB) dozvolio je samo jedan udarac na celoj utakmici.\nNa kraju rezultat je bio 32:0 a Beograd je imao čak 22 hita.\nSledećeg vikenda Beograd igra svoju poslednju utakmicu pre letnje pauze i to protiv Vojvoda i time ostaje samo utakmica protiv Spartanaca koja će se igrati krajem avgusta u rezervnim terminima.\nNeuspeh u Bugarskoj\n"M*A*S*H" u Karlovcu za častan oproštaj\nNada ponovo razbila Beograd


Dalibor Jevtić sa predstavnicima OEBS-a(Foto MZZP)\nU saopštenju ministar za zajednice i povratak Dalibor Jevtić ističe da se mora dati šansa za promenu situacije.\n“Naš cilj i interes je mir i na ovom cilju moramo svi zajedno raditi. Nadam se da će se u narednom periodu desiti pozitivni pomaci oko rešavanja ključnih stvari i iskreno mislim da će se dati šansa dijalogu”, rekao je Jevtić.\nVisoki komesar za nacionalne manjine OEBS-a Lamberto Zanijeri u saopštenju napominje da se problemi moraju rešavati “kroz dijalog na svim nivoima između dva naroda na Kosovu”.\nMinistar Dalibor Jevtić je u toku sastanka istako da “povratnici na Kosovu ne mogu da posete svoja imanja i kuće, zbog uzurpirane imovine, i da se ovaj problem mora rešiti kako bi se napravio pomak kada je reč o povratku”.\nLamberto Zanijeri u saopštenju dodaje da će ukazati na probleme sa kojima se Srbi na Kosovu susreću i ostalim zvaničnicima, i dodao da smatra “da je potrebno veće učešće nevećisnkih naroda u instituciajama na Кosovu”.


Albanci – paraziti koji uništavaju sve što je srpsko | Tacno.net\nAutor 👤tačno.net 11.4.2013. u 10:26\nPredsednik Nikolić, kada ga se pusti da govori, ume da zabavi i nasmeje.\nNemoguće je ozbiljno shvatiti Vuka Jeremića i njegove eskapade, mada bi možda trebalo – čovek je uspeo da dođe do značajne međunarodne funkcije (a čini se da je to bio i osnovni motiv velikog broja istaknutih političara u Srbiji od 2001, uključujući tu i ponekog prethodnog ministra spoljnih poslova). Takođe, predsednik Nikolić, kada ga se pusti da govori, ume da zabavi i nasmeje – mada ne mislim da to radi namerno. Jer kada sa govornice svetske organizacije neko ko se hvalio učešćem u ratovima 1991. i ko još uvek nosi titutlu četničkog vojvode, govori o nepravednoj percepciji Srba i srpskog učešća u ratovima 1990-ih, to zaista deluje komično. Pomalo neočekivano, u pokušaju da kritikuje ICTY i poredeći ga sa Inkvizicijom, Nikolić je uradio i nešto zanimljivo; naime, Inkvizicija je u stvari predstavljala vrlo precizno uređen pravni sistem, koji je omogućavao pravična suđenja – što je bilo prilično neuobičajeno za vreme u kome je postojala, od XIII do početka XIX veka. Svoju današnju reputaciju Inkvizicija uglavnom duguje uspešnoj engleskoj propagandi protiv Španije i katolicizma.\nNacionalizam, kome su neki ovdašnji komentatori prorekli neumitan kraj, ili barem sumrak, predstavlja neizostavan dodatak tom širenju. Samo u društvu u kome je etnička (ili rasna – ne zaboravimo nedavne antisemitske grafite u Beogradu) isključivost conditio sine qua non političkog i javnog života moguće je iznostiti stavove kakve iznose srpski zvaničnici. Samo u takvom društvu, u kome nacionalističko ludilo predstavlja nepresušan izvor energije, moguće je da baš takvi pojedinci (kao i političke opcije koje predstavljaju) konstantno dobijaju podršku većine glasača na izborima. Treba li se onda čuditi kada se i inteligentni, liberalno orijentisani ljudi poput ekonomiste Begovića nađu na strani evroskeptičnih fanatika? O diskrentom šarmu nacionalizma u Srbiji sam već pisao i nema razloga da to ovde ponavljam. Međutim, ako bi se od uglednih istoričara (uključujući tu i nešto mlađeg, ali ne manje fanatizovanog istoričara, člana nekakvog „Srpskog političkog kluba“) i intelektualnih gromada i očekivalo da podržavaju stavove koje promovišu jadnici poput Vuka Jeremića, skepticizam retkih pametnih ljudi u vezi stvari koje predstavljaju elementarne civilizacijske domete jeste zabrinjavajući. Ideja da bilo koja država, a posebno ona sa političkim institucijama koje su toliko nerazvijene, u kojoj se privredni odnosi zasnivaju na pravu jačega da otme sve što se oteti može (a gubici na nivou države se onda ravnomerno raspodeljuju, po tradicionalnom principu jednakosti u siromaštvu), kao Srbija, može nešto da postigne u blaženoj izolaciji od ostatka sveta (i Evrope) jeste novi vrhunac gluposti.\nTagovi: srpski nacionalizamtomislav nikolićVuk Jeremić


Otvorena sezona lova na novinare: N**adi sve češći - IlijasNet\nIlijasNet/Vijesti/BiH/Otvorena sezona lova na novinare: N**adi sve češći *Arhiva\nOtvorena sezona lova na novinare: N**adi sve češći *Arhiva\nRedakcija 2. Aprila 2019. @14:00\nTokom skupa novinara sarajevskih medija ispred firme Bosnaplast, vlasnika Huseina Ćesira koji je n**ao fotoreportera Žurnala, novinare je verbalno n**ao Senad Sućeska, bivši borac Armije RBiH i, kako kaže, zlatni ljiljan i član SDA.\nTokom Avdićevog obraćanja medijima Sućeska je nekoliko puta uzvikivao “Šta SDA”, ” Ne spominji SDA”.\nUputio je i psovke govoreći kako Bakir Izetbegović nije kriv i da trebaju ići pred Tužilaštvo KS tražiti prava.\n“Ne d'o vam Bog da vam sazovem jurišnike, znaš gdje biste bili, u p**** m****”, zaprijetio je i otišao.\nPodsjetimo, novinari su se okupili kako bi pružili podršku fotoreporteru Žurnala koji je prije nekoliko dana n**adnut ispred firme Bosnaplast u vlasništvu Huse Ćesira.\nTakođe napominjemo da je stanje slično širom BiH gdje pojedini političari, oni na vlasti a velikim djelom SDA članovi daju sebi za pravo da napadaju nepodobne , novinare koji pišu o njima i njihovom radu, novinare koji se usude pisati činjenice.\nSklonost sve češćim napadima na novinare ima elita odabranika, osoba koje su u politiku ušle radi svojih interesa i koji ne mare za potrebe građana.\n4. Oktobra 2019. @16:23\nMinistar Garibija: Isplate dodatka na djecu i naknada porodiljama od s\n6. Novembra 2019. @23:57\nNa prodaju Autobuska stanica u Srebrenici, načelnik kaže da im nije po\n11. Oktobra 2019. @20:18


Otvorena nova proizvodna linija u “Japan Tobaku” u Senti – TV Kikinda\nOtvorena nova proizvodna linija u “Japan Tobaku” u Senti\nPredsednica Vlade Srbije Ana Brnbić, predsednik Pokrajinske vlade Igor Mirović, ambasador Japana Đunići Marujama, i predsednik duvanskih poslova u “Japan Tobako grupi” Mucuo Ivai juče su u Senti u fabrici “Japan Tobako” zvanično pustili u rad novu proizvodnu liniju vrednu tri miliona dolara.Nova proizvodna linija omogućiće kompaniji JTI da proizvodi nove brendove u fabrici u Senti, što će pozitivno uticati na bilans robne razmene Srbije, jer će, umesto uvoza, ovi proizvodi biti plasirani na tržišta Crne Gore, Bosne i Hercegovine i Makedonije. Obraćajući se prisutnima predsednica Vlade Srbije Ana Brnabić istakla je da je firma “Japan Tobako” najveći japanski investitor u Srbiji:\n-Prisustvo japanskih investitora izuzetno je značajno za našu zemlju. Najpre zbog novca, potom tehnologije koju donose, zbog otvaranja novih radnih mesta, kao i zbog specifičnog vida upravljanja kompanijama.\nPredsednica Vlade je naglasila je da je “Japan Tobako” jedan od pet kompanija koje najviše uplaćuju u budžet Srbije. Dodala je da se pregovara sa još nekoliko japanskih investitora o potencijalnim ulaganjima u Vojvodini. Ove godine “Japan Tobako Internešenal” obeležava 20 godina poslovanja na globalnom nivou, napomenuo je Igor Mirović, predsednik Vlade Vojvodine:\n-“Japan Tobako” od kupovine duvanske industrije u Senti investirao je više od 180 miliona dolara. Najviše nas raduje što ova komapnije obezbeđuje sigurna i dobro plaćena radna mesta od čega Senta Vojvodina i Srbija imaju velike koristi.\nKao jedina strana kompanija koja kupuje domaći duvan, i kao najveći proizvođač duvana u Srbiji, Japan Tobako zapošljava više od 1.000 ljudi u Beogradu i Senti, uključujući uzgajivače duvana i članove njihovih porodica, kao i sezonske radnike.\n← 16. Mini basket festival “Ranko Žeravica” narednog vikenda Grad pomaže mikro, mala i srednja preduzeća →


13 Marta, 2017 13 Marta, 2017\nStudije pokazuju da su osobe koje su sklone crnom humoru inteligentnije, jer je razumijevanje crnog humora “složen zadatak obrade informacija”.\nBritanski naučnici su 2012. godine otkrili vezu između visokog koeficijenta inteligencije i sklonosti ka ilegalnim drogama. brojna istraživanja pokazal su da osobe sklone konzumiranju alkohola također imaju viši stepen inteligencije. Također, rezuultati istraživanja pokazuju da inteligentnija djeca piju mnogo više alkohola u odrasloj dobi od onih koji pokazuju lošije rezultate na testovima inteligencije.\nLIGA ZA PRVAKA: KK „Kakanj“ – HKK „Zrinjski“ Mostar


Microsoft tvrdi da je Edge pregledač sa najboljim performansama na Windowsu 10\nPočetnaVestiSoftware/WebSoftverMicrosoft tvrdi da je Edge pregledač sa najboljim performansama na Windowsu 10\n26.05.2021 15:09 | 0 Software/Web\nMicrosoft sada prisvaja titulu za najbolji browser kada su u pitanju performanse, za svoj Edge pregledač. Kompanija je postepeno dodavala nove funkcije u Edge tokom prethodnih godinu dana, kako bi poboljšala njegove performanse i vreme odziva.\n"Microsoft Edge će biti browser sa najboljim performansama na Windowsu 10, kada Microsoft Edge verzije 91 bude objavljen kasnije tokom nedelje", ističu iz Microsoft Edge tima u blog objavi. "Razlog ovoga su startup boost i sleeping tabs", prema navodima kompanije.\nStartup boost funkcija je počela da pristiže u martu, uz tvrdnje da omogućava pregledaču da se pokreće za 41 procenat brže. Nova sleeping tabs funkcija se takođe pojavila ranije tokom ove godine, a dizajnirana je da poboljša performanse browsera. Edge sada automatski oslobađa sistemske resurse za neaktivne tabove, što omogućava da novi tabovi bolje rade i sprečava curenje memorije i CPU resursa u pozadini.\nPogledajte još: Microsoft radi na narednoj generaciji Windowsa\nMicrosoft je takođe otkrio da je sada prijavio 5300 ideja za Chromium browser projekat, koje će doprineti razvoju Chrome-a i drugih browsera zasnovanih na Chromiumu.\nXiaomi - Izjava povodom odluke američkog okružnog suda u okrugu Kolumbija


Tužilac | Ujedinjene nacije Međunarodni rezidualni mehanizam za krivične sudove\nGlavni tužilac Mehanizma od 29. februara 2016.\nRođen: 1962. u Eupenu, Belgija\nSavet bezbednosti Ujedinjenih nacija je 29. februara 2016. imenovao Sergea Brammertza na funkciju tužioca Mehanizma.\nDr. Brammertz obavlja funkciju tužioca Međunarodnog krivičnog suda za bivšu Jugoslaviju od 1. januara 2008, što je pozicija koju će nastaviti da obavlja uporedo s obavljanjem funkcija na Mehanizmu.\nDr Brammertz je više od deset godina služio na visokim pozicijama u vezi s istragama i krivičnim gonjenjem počinilaca teških međunarodnih zločina. Pre imenovanja na sadašnju funkciju, generalni sekretar Ujedinjenih nacija, Kofi Annan, imenovao ga je za komesara Međunarodne nezavisne istražne komisije Ujedinjenih nacija za ubistvo bivšeg premijera Libana Rafika Haririja, što je dužnost koju je obavljao do kraja 2007. godine. Prethodno ga je Skupština država članica Međunarodnog krivičnog suda u septembru 2003. imenovala za prvog zamenika tužioca Međunarodnog krivičnog suda. U tom svojstvu je bio zadužen za osnivanje Istražnog odeljenja Tužilaštva i započeo prve istrage Međunarodnog krivičnog suda, u vezi sa zločinima počinjenim u Ugandi, Demokratskoj Republici Kongo i Darfuru.\nPre imenovanja u međunarodnim organizacijama dr Brammertz je prvo bio državni tužilac, a nakon toga šef Federalnog tužilaštva Kraljevine Belgije. Na ovim funkcijama je nadzirao brojne istrage i suđenja u predmetima u vezi s organizovanim kriminalom, terorizmom, međunarodnim krijumčarenjem narkotika, trgovinom ljudima i kršenjima međunarodnog humanitarnog prava. Radio je prvenstveno na koordinaciji međunarodnih istraga i jačanju prekogranične policijske i pravosudne saradnje u krivičnim stvarima. Osim toga, radio je i za Evropsku komisiju, Savet Evrope i Međunarodnu organizaciju za migracije kao stručnjak za ova i slična pitanja.\nOd 1989. do 1997. godine obavljao je funkciju zamenika tužioca, kasnije glavnog zamenika tužioca u Prvostepenom sudu u Eupenu (Belgija), pre nego što je imenovan za zamenika glavnog tužioca u Apelacionom sudu u Liježu.\nDr Brammertz je trenutno član Izvršnog odbora Udruženja međunarodnih tužilaca, a pre toga je bio predsedavajući Evropske pravosudne mreže (European Judicial Network). Objavio je brojne radove i držao predavanja o istragama i krivičnim gonjenima za kompleksne zločine, policijskoj i pravosudnoj saradnji u krivičnim stvarima na evropskom i međunarodnom nivou, međunarodnom humanitarnom pravu, organizovanom kriminalu, terorizmu i izgradnji kapaciteta pravosudnih institucija. Do 2002. godine bio je profesor prava na Univerzitetu u Liježu.\nDr Brammertz je završio studije prava na Univerzitetu Louvain-la-Neuve, kriminologiju na Univerzitetu u Liježu i doktorirao na međunarodnom pravu na Univerzitetu Albert Ludwig u Frajburgu, Nemačka, gde je odbranio tezu na temu prekogranične policijske saradnje.


Posao za starije od 50\nnekvalifikovane, samohrane roditelje, osobe sa invaliditetom: U Jagodini za osetljive grupe 300 radnih mesta\nPRIORITET pri uključivanju u mere aktivne politike zapošljavanja imaće mladi do 30 godina, radnici koji su tehnološki višak, a stariji su od 50 godina, te oni bez kvalifikacija i niskokvalifikovani. U fokusu lokalne samouprave će biti još Romi, osobe koje su u evidenciji NSZ duže od 12 meseci, žene, samohrani roditelji, supružnici iz porodica u kojima nijedan bračni drug ne privređuje, osobe sa invaliditetom i radno sposobni korisnici novčane socijalne pomoći, mladi u domskom smeštaju, te hraniteljskim i starateljskim porodicama... Neće biti zapostavljene ni žrtve porodičnog nasilja, roditelji dece sa smetnjama u razvoju i raseljeni na teritoriji Jagodine.\nKako je naglašeno, reč je o programu koji predstavlja novu meru lokalne samouprave, sa ciljem radnog angažovanja u javnom i privatnom sektoru oko 300 nezaposlenih. Naime, lane je u evidenciji jagodinska Filijale NSZ bilo 8.588 imene, među kojima je najviše, čak 2.706 osoba sa prvim stepenom stručne spreme. U starosnom dobu između 55 i 59 godina je 1.115 nezaposlenih, a 247 su sa invaliditetom, 208 raseljenih i 193 onih koji se izjašnjavaju kao Romi. Kad je reč o dužini čekanja na radno mesto, čak 1.685 njih ima "staž" duži od decenije.\nRazmatrajući predlog Odluke o merama za zaštitu od buke i akustičkog zoniranja, izglasane su granične vrednosti u više gradskih zona, te propisane visine kazni za prekršioce. Privredno društvo, preduzeće ili drugo pravno lice, na primer, ako emituje prekomernu buku platiće novčanu kaznu u rasponu od 250.000 do 500.000 dinara...\nZARAD razvijanja poljoprivredne proizvodnje i zadržavanja mladih u ruralim sredinama, izgradili smo infrastrukturu po selima, renovirali škole, obezbedili besplatan autobuski prevoz i besplatne pijačne tezge za poljoprivredne proizvođače. Istovremeno, domaćine smo oslobodili poreza na poljoprivredno i šumsko zemljište, a Skupština je usvojila i oslobađanje od plaćanja taksa na poljoprivredne mašine i priključna vozila prilikom registracije - naglašava gradonačelnik Jagodine Ratko Stevanović.


U nedelji kada se lideri čitavog sveta okupljaju u Njujorku, kako bi pod okriljem svetske organizacije razmenili stavove o ključnim izazovima sa kojima se suočava svet, srpska delegacija predvođena predsednikom Vučićem imala je sastanke sa predstavnicima oko 100 zemalja članica UN.\n74. zasedanje Generalne skupštine UN, Njujork\nSumirajući rezultate posete, Vučić je izrazio uverenje da napor koji je srpska delegacija uložila da se čuju naši interesi i pozicije nisu prošli nezapaženo i uzaludno, a da će pravi efekti tih razgovora biti vidljivi u narednom periodu, u kom će Srbiju posetiti neki od lidera sa kojima je razgovarao u Njujorku i realizovane neke od ideja.\nKljučna tačka svih razgovora bilo je pitanje Kosova i Metohije, a zvaničnici SAD i Nemačke ponovili su u tim razgovorima da je neophodno da Priština ukine takse i da se nastavi dijalog Beograda i Prištine.\nU tom smislu, očekuje se, posle izbora nove vlade u Prištini, održavanje nove regionalne konferencije na inicijativu Nemačke i Francuske.\nNa sastanku sa šefom diplomatije Rusije istaknuta je podrška Srbiji za poštovanje međunarodnog prava i po pitanju KiM.\nVučić je napomenuo da su od posebnog značaja bili razgovori sa takozvanim "malim" zemljama, te najavio da su i neke druge zemlje, koje to do sada nisu učinile, spremne da preispitaju svoju odluku o statusu Kosova.\nVučić je pred Generalnom skupštinom UN ponovio stav Srbije da rešenje za pitanje Kosova i Metohije mora da bude takvo da nijedna strana ne dobije sve, ali da dobije dovoljno.\nPosebnu pažnju posvetio je pitanju saradnje u regionu, koji će, kako je rekao, biti jači, ako i Srbija bude snažnija.


Predsjednik Evropske komisije daje podršku Parizu - Klix.ba\nPredsjednik Evropske komisije daje podršku Parizu\n26.6.2008. u 20:21\nPredsjednik Evropskog parlamenta Hans-Gert Poettering dao je u četvrtak "punu podršku" Francuskoj u traženju rješenja za irsko "ne" Lisabonskom ugovoru, dok bude šest mjeseci predsjedavala Evropskom unijom počevši od 1. jula.\n"Ako ne budemo imali rezultat prije evropskih izbora (u proljeće 2009.), imat ćemo istinski problem", kazao je on na konferenciji za štampu nakon dvodnevne posjete Parizu, javio je AFP.\nIrsko odbacivanje evropskog ugovora bit će ponovo razmatrano u oktobru, na samitu evropskih lidera kojim će predsjedavati Francuska.\nPoettering je sugerirao da, osim o najavljenim prioriteima kao što su energija, klima, imigracija, odbrana, poljoprivreda, Pariz treba da govori, također, i o našim vrijednostima", posebno o ljudskim pravima, demokraciji i društvenoj solidarnosti.


Sumnjiv doprinos Južnog gasnog koridora energetskoj bezbednosti | EurActiv Srbija\nSumnjiv doprinos Južnog gasnog koridora energetskoj bezbednosti\nObjavljeno : 03.03.2017.\t Tweet\nJužni gasni koridor, najavljivan kao ključna strategija za oslobađanje Evrope od ruskog gasa, teško da će obezbediti željenu energetsku sigurnost i mogao bi da završi kao još jedan put za ruski gas, upozorio je Havijer Sol iz koalicije nevladinih organizacija. Sol smatra da taj gasovod ne samo da neće doneti energetsku bezbednost, već i da nije u skladu sa opredeljenjem EU za borbu protiv klimatskih promena.\nPotpredsednik Evropske komisije zadužem za energetsku uniju Maroš Šefčovič ponosno predstavljajući "Drugi izveštaj o stanju energetske unije" u februaru nije zaboravio da pomene "strateški značaj" Južnog gasnog koridora (JGK), mreže gasovoda duge 3.500 kilometara koji će se protezati od Azerbejdžana do Italije. To je najveći energetski infrastrukturni projekat EU.\nMeđutim, u svetlu poslednjih dešavanja, priče o tom oko 45 milijardi dolara vrednom projektu sve više liče na "hrpu očiglednih protivrečnosti", naveo je u autorskom tekstu za EurActiv.com direktor evropske koalicije razvojnih i ekoloških nevladinih organizacija Kaunter balans (Counter Balance) Ksavijer Sol.\nPoslednji primer posvećenosti Evropske komisije tom kontroverznom projektu je Šefčovičevo prisustvo na trećem sastanku Savetodavnog veća JGK u Bakuu 23. februara, na kome su bili i predsednik Azerbejdžana, grupa ministara i direktora iz EU, američki zvaničnici i predstavnici banaka.\nIpak, Komisijini stavovi i priče o JGK i dalje su na "klimavim nogama", smatra direktor Kaunter balansa.\n"Zvono za uzbunu" najpre je zazvonilo u oktobru 2016, kada su Rusija i Turska potpisale sporazum o tzv. Turskom toku, što su mnogi videli kao nameru Gasproma da poveže taj novi gasovod sa Južnim gasnim koridorom.\nZa Turski tok se očekivalo da preko Crnog mora dovede više ruskog gasa do Turske ali taj gasovod, kako se čini, ima i stratešku ulogu jer njegova krajnja deonica ide do Ipsale. Taj grad je tačno preko puta grada Kipoi kada se pređe grčka granica gde, kako je planirano, treba da se povežu Transjadranski gasovod (Tap) i Transanadolski gasovod (Tanap), dva glavna dela JGK.\nNa jednoj konferenciji u Beču u januaru Gasprom je potvrdio nagađanja stručnjaka. Tada je zamenik direktora Gasproma Aleksander Medvedev zvanično objavio mogućnost da svoj gas usmeri kroz TAP.\nVeza Tapa i Turskog toka mogla bi da bude samo deo infrastrukture koji nedostaje da se obezbede dodatne isporuke ruskog gasa jugoistoku Evrope, kazao je u intervjuu za RAI3 menadžer Tapa za Italiju Mikele Mario Elia (Michele).\nIronično je međutim što se Južni gasni koridor promoviše kao strategija za oslobađanje snabdevanja gasom EU od Rusije i unapređenje energetske bezbednosti.\nJoš u izveštaju mreže za nadzor banaka Benkvoč (Bankwatch) iz januara 2015. upozoreno je da JGK ne može da bude rešenje za smanjenje zavisnosti Evrope od ruskog gasa.\nKada su mu predočene te nedoslednosti na pres brifingu oko drugog izveštaja o stanju energetske unije, Šefčovič je malo promenio priču i prema novoj EU "treba da bude manje zabrinuta (oko Gasproma) nego ranije".\nMeđutim, pitanje bezbednosti snabdevanja nije jedino koje nameće potrebu da se Komisija pravda. U Evropskom parlamentu je potpredsednik Komisije takođe isticao odlučnost da se unapredi "tranzicija na mnogo moderniju ekonomiju, ekonomiju koja emituje manje ugljenika, sa ambicijom da se udalji od ekonomije zavisne od fosilnog goriva".\nKako je istakao Šefčovič, to može da se ostvari kroz razvoj osnovne infrastrukture koja će biti podržana "jedino u skladu sa dugoročnom energetskom politikom EU".\nSol smatra da je gotovo nemoguće izgraditi tako ogroman gasovod kao što je JGK a ne doprineti zavisnosti od fosilnog goriva.\nKomisija, koja se stalno hvali da prednjači u globalnoj borbi protiv klimatskih promena, zapravo je nedavno priznala da procene uticaja projekta JGK na klimu nisu urađene.\nPored toga, i nedavno istraživanje Oksfordskog instituta za energetske studije pokazalo je da budućnost gasovoda nije tako svetla. Naime, isporuke gasa sa azerbejdžanskih polja u JGK do 2030. biće znatno manje nego što se ranije prognoziralo.\nTo znači da Azerbejdžan neće biti u stanju da isporuči očekivanu količinu gasa u gasovod. Stoga, čak i ekonomski gledano, izvodljivost projekta izgleda manje stabilna nego ikada i JGK će verovatno postati imovina "ostavljena po strani", naveo je Sol u autorskom tekstu.\nVerovatno je baš to razlog što bi najmanje dva akcionara Tapa - zapadne rute JGK, "pozdravila" mogućnost da Gasprom koristi taj gasovod da snabdeva Evropu gasom.\nU svetlu pada tražnje gasa u Evropi, i prema podacima Komisije, postavlja se pitanje potrebe izgradnje dodatne infrastrukture za gas. Na to je ukazano i u istraživanju "Izbori energetske unije" objavljenom u februaru 2016.\nSol smatra da Komisija treba ponovo da razmotri svoju podršku Južnom gasnom koridoru i kaže da Evropa ne treba da gradi gasovod sa ciljem da diversifikuje snabdevanje gasom i odmakne se od Rusije da bi zatim njime išao ruski gas.\nInvestiranje milijardi evra preko Evropske investicione banke u projekat koji je suprotan Pariskom sporazumu o borbi protiv klimatskih promena i kome preti opasnost da postane "zaboravljena imovina" nije najbolji naćin da se potroši novac poreskih obveznika EU, niti je investicija koja vodi Evropu prema energetskoj tranziciji, zaključio je direktor Kaunter balansa.


Sa Pintu nikako da prežali poraz u derbiju - Domaći fudbal, Fudbal\nAleksandar Milosavljević 21.05.2013., 15:21\nUtakmicom protiv Slobode iz Užica fudbaleri Crvene zvezde „zatvaraju“ Marakanu za tekuću takmičarsku sezonu. Nakon poraza u 144. večitom derbiju, šanse crveno-belih da titulu iz Humske presele u Ljutice Bogdana svedene su na teoriju. Međutim i pored toga, pobeda protiv Era postavlja se kao imperativ u poslednjoj utakmici sezone na domaćem terenu.\n„Očekuje nas težak meč nakon poraza u derbiju. U ovom rangu takmičenja, ne postoje laki protivnici. Imamo kadrovskih problema jer pojedini igrači nemaju pravo nastupa zbog povreda i kartona. Naspram sebe imamo rivala koji igra u sistemu 4-2-3-1, odlično su organizovan tim koji ima nekoliko kvalitetnih pojedinaca. Zauzimaju sedmo mesto na tabeli, nemaju pritisak rezultata i sigurno će doći rasterećeni i igrati bez pritiska. Na nama je da im se suprostavimo na adekvatan način i da učinimo sve da ostvarimo pobedu“ – istakao je Portugalac.\nSa mišljenjem šefa stručnog štaba složio se i Abiola Dauda.\n„Biće nam teško da se podignemo posle poraza u derbiju. Ali zbog navijača i nas samih imamo obavezu da pobedimo. Što se mene lično tiče, trudim se da iz meča u meč budem sve bolji i da pomognem ekipi u ostvarivanju dobrih rezultata“ – rekao je Nigerijac.\nPortugalski stručnjak istakao je da iako je sam finiš prvenstva, da neće kalkulisati sa sastavom tima.\n„Posmatram svaku utakmicu i trening i uvek biram najspremnije i najbolje igrače za naredni meč. Uglavnom su svi, izuzev dvojice fudbalera dobili šansu da nastupe. U sutrašnjem susretu biće promena u odnosu na prethodne utakmice, jer imamo problema sa povredama i kartonima“ – istakao je portugalski stručnjak i osvrnuo se na izdanje svog tima u derbiju.\n„Slažem se da smo mogli da odigramo bolje i da smo stvorili malo prilika za gol. Tokom nedelje u kojoj smo se spremali za utakmicu igrači su bili srećni, razumeli su moje taktičke zamisli i postavku. Velike mečeve rešavaju detalji. Primili smo gol iz prekida, iako je pre faula za njih Maksimović ležao na terenu, a sudija nije prekinuo igru. Napominjem to, jer je u identičnoj situaciji kada smo imali kontru tri na dva, sudija zaustavio utakmicu, jer je jedan fudbaler bio povređen. Želeli smo pobedu, pri kraju smo igrali i sa malo više rizika, koji nam se nije isplatio. Govorili su mi da je bolje da sam pokušao da sačuvam nerešen ishod, međutim, moje mišljenje je da Zvezda uvek mora da pobeđuje i da su za ovakav klub, remi i poraz isto“ – objasnio je Sa Pintu.\nPortugalac se potom osvrnuo na period kada je preuzeo crveno-bele i situaciju koju je zatekao.\n„Cilj je bio da napredujemo i da poboljšamo igru. Nanizali smo osam pobeda i došli u situaciju da se borimo za titulu. Na kraju sezone ću pričati o pojedinačnom učinku igrača, za sada mogu samo da kažem da sam ponosan na njih i sve što smo uradili“ – zaključio je trener crveno-belih.\nAbiola DaudaFK Crvena zvezdarikardo sa pintu\nPrethodna vest Kavani u Mančester, Džeko u Napulj\nSledeća vest Vujošević: Da obradujemo navijače pobedom\nKavani u Mančester, Džeko u Napulj


Iako se pojavila informacija da je Gist posle loših igara na početku sezone suspendovan, te da zbog toga nije na spisku putnika za Berlin, iz kluba sa Malog Kalemegdana tvrde da to nije istina i da je razlog njegovog ostanka taj što je Gavrilović odlučio da povede Nikolu Jovanovića.\n- U timu ima 16 igrača i svako može da igra - rekli su iz crveno-belog kluba.\nIstina je da Gist ne igra dobro od početka sezone, ali još uvek nije definisano da li je on prva žrtva nekih promena, koje u Zvezdi posle lošeg starta u ABA i očekivanog Evroligi, moraju da se dogode.\nPodsetimo, Zvezda je u nedelju izgubila u prvom ovosezonskom derbiju od Partizana sa 75:72. Ove sedmice, izabranike Andrije Gavrilovića čeka težak raspored. Najpre u utorak od 20 sati gostuju Albi, u četvrtak od 19 časova ih čeka gostovanje Žalgirisu, a u ponedeljak od 18 sati igraće protiv Mornara u dvorani „Aleksandar Nikolić”.


Gorenje RB6151AW frižider cena, cene Srbija, prodaja Beograd Novi Sad Niš\nGorenje RB6151AW frižider cene\nGorenje RB 6151AW Samostojeći, Energetski razred A+, Kapacitet frižidera 230 l, Kapacitet zamrzivača 25 l... specifikacija\ncena od 28.689,00 do 31.990,00 din | prodavnica (10)\nEPonuda nije internet prodavnica već Vam omogućava da brzo i lako nađete Gorenje RB6151AW frižider po najjeftinijoj ceni. Naš cilj je da kupci budu što bolje informisani o ponudi Gorenje frižider RB6151AW na tržištu Srbije. Vrlo lako nalazite željeni proizvod za kategoriju Frižideri cene, ne morate da lutate od sajta do sajta za Gorenje Frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje RB6151AW frižider sa PRODAVCEM. EPonuda ne može da garantuje potpunu tačnost specifikacije i slika za Gorenje RB6151AW frižider. Pre kupovine, podatke za Gorenje frižider RB6151AW proverite na sajtu PROIZVOĐAČA.


"Tobdžije" prelomile, ovo je odluka o kapitenu! - Sportske.net\nOdluka koja bi mogla da oblikuje predstojeći prelazni rok.\nOve greške se najskuplje plaćaju! Jednu je napravio Dortmund, drugu Real, isti igrač je u pitanju!Mesi odlučio, do kada ostaje u Barsi?!Kum nije dugme, ali...Ozil skupo platio prijateljstvo sa Erdoganom!Kakav potez Reala, stiže idealno pojačanje iz Pariza i to za džabe!Ikardi svima pokvario planove, Liverpul, Čelsi i Junajted imaju rok od 12 dana!\nPoznato je da kapiten Arsenal Pjer-Emerik Obamejang ima još godinu dana na ugovoru sa "Tobdžijama".\nNapadač iz Gabona će 18. juna napuniti 31 godinu i jasno je da je ovo leto poslednja prilika da "Guneri" zarade na njegovoj prodaji.\nGovora o novom ugovoru nema, a interesovanje za njegove usluge postoji, mada ono još uvek nije dovoljno konkretno.\nJasno je da bi veliki broj klubova voleo da ga vidi u svojim redovima, a kako piše ostrvska štampa, uprava kluba iz Severnog Londona je spremna da ga proda za 25 miliona evra, ne i manje od toga.\nVoljni su da prihvate 25 miliona i više, u suprotnom će zadržati napadača u svojim redovima do isteka saradnje.\nBivši fudbaler Milana, Sent Etjena i Borusije Dortmund je u dosadašnjem toku sezone postigao 17 golova, a od 17. juna će nastaviti borbu sa Vardijem (19) i Aguerom (16) za "Zlatnu kopačku" Premijer lige.\nPisalo se o interesovanju Reala, Barselone i Intera za njegove usluge, videćemo da li je neko spreman da izdvoji 25 miliona evra za iskusnog napadača u ovom trenutku.